הוועדה לביטחון לאומי, כנסת 25, פרוטוקול מספר 72, 2023-09-06 00:00

צביקה פוגל: אנחנו התכנסנו פה הבוקר במיוחד, למרות שעבר זמן לא קצר מאז שהוגשה הבקשה לדיון המהיר הזה

צביקה פוגל:  היא הוגשה באמצע יולי נדמה לי, אבל הבקשה הזאת הוגשה לדיון מהיר על סוף שבוע של יריות ברמלה, שהיה תקף לאותה תקופה, אבל תקף ברעיון גם היום

צביקה פוגל:  הוגש על ידי מספר לא מועט של חברי הכנסת, בראשם חבר הכנסת צבי ידידיה סוכות שיושב פה לשמאלי

צביקה פוגל:  אבל הוגשה הבקשה גם על ידי אריאל קלנר, יצחק פינדרוס, יבגני סובה, מתן כהנא, ארז מלול, לימור סון הר מלך, ומשה טור פז

צביקה פוגל:       אנחנו נפתח את הדיון בהצגת הנושא על ידי המגיש הראשי, על ידי צבי ידידה סוכות

צביקה פוגל:  רק לפני זה, אני מבקש לומר כמה דברים חשובים

צביקה פוגל:  לקראת הדיון הזה השקעתי לא מעט מאמץ בללמוד קצת על רמלה ועל הסביבה שלה, ואין שום ספק שזאת עיר שנמצאת במגמת פיתוח והתפתחות ראויה לציון

צביקה פוגל:  אם אני לא טועה, בסיס קליטה ומיון של צה"ל הולך לעבור לשם, בנק הדם הולך לעבור לשם, הרבה מאוד דברים הולכים ומתפתחים סביב העיר רמלה, שגם ככה היא עיר די מרכזית בסביבה

צביקה פוגל:       אחד הדברים המאפיינים את העיר רמלה, ואין הרבה ערים כאלה במדינת ישראל, היא המעורבות של התושבים ב-70% יהודים, 25% ערבים, ועוד 5% בלתי מוגדרים, או מה שנהוג לומר בסטטיסטיקה – 'אחרים', מה שאני לא אוהב לומר על אנשים שהם אחרים, אבל הם לא מוגדרים והם תושבי העיר וזה בסדר גמור

צביקה פוגל:  העיר ידעה בעבר מלחמות בין חמולות שנדמה לי היו מוכרות בכל מדינת ישראל

צביקה פוגל:  שתי משפחות שנדמה לי כל ילד אז הכיר – ג'רושי וקראג'ה, משהו כזה אם אני מכיר את השמות נכון

צביקה פוגל:  אז זה ליווה אותנו לא מעט בתקופות בעבר, ומסתבר שבשלושת החודשים מאי-יוני-יולי האחרונים בשנת 2023, חזר מתח הירי לרמלה בצורה ששוברת את השיגרה, ואני מניח שבגללה מצאו חברי הכנסת את הזמן ואת הצורך לקיים דיון מהיר בעניין, והנה אנחנו מקיימים אותו פה

צביקה פוגל:       אני רוצה להגדיר מראש, המטרה של הדיון בסופו של דבר, היא להמליץ לגורמים הרלוונטיים איזה פעולות אנחנו ממליצים לבצע כדי להקטין את הסיכון לחיי תושבי רמלה והסביבה, כי בסופו של דבר, לוועדה לביטחון לאומי בראשותי יש תפקיד אחד מאוד חשוב, הוא לא מוגדר בשום מקום, והוא לדאוג לביטחון אישי של כל תושבי מדינת ישראל באשר הם, ואני אעשה את המקסימום כדי שזה מה שיקרה

צביקה פוגל:  אז מטרת הדיון ברורה

צביקה פוגל:  תוכן הדיון ברור

צביקה פוגל:  מיד אחרי חבר הכנסת צבי ידידיה סוכות, אנחנו נאפשר לתושבי העיר או לגורמים אחרים לומר את דבריהם, ונסיים בזה שגורמי האכיפה, העירייה, המשטרה והמשרד לביטחון לאומי יציגו את תוכניותיהם ופעולותיהם

צביקה פוגל:       חבר הכנסת צבי ידידיה סוכות, שלך

צבי ידידיה סוכות: תודה רבה אדוני היו"ר

צבי ידידיה סוכות:  קודם כל באמת תודה על הקיום של הדיון הזה, אני חושב שזה דיון חשוב מאוד, ועל שותפות, וכל מה שעומד מאחור הדיון

צבי ידידיה סוכות:  תראה אדוני, אני רוצה לספר לך על זה שלפני יומיים הגעתי לרמלה לסיור כהכנה לדיון, ואני מגיע לבית של הבחור פה שיושב, נעם, ששבוע שעבר עבר סוג של פוגרום על הבית שלו

צבי ידידיה סוכות:  וכשאני מגיע לבית שלו, אתה יודע אף אחד לא ידע שאני מגיע, לא פרסמנו מראש שמגיעים חברי כנסת או משהו, וכשאני מגיע יש שם בוקסה שעומדת, עם ממש רעש מחריש אוזניים בכניסה לבית שלו, במטרה פשוט להציק לו

צבי ידידיה סוכות:  עכשיו, בחצר של הבית, שזה בעצם שטח ציבורי-עירוני, שטח שאמור להיות כל מקום אחר במדינת ישראל, מישהו השתלט ובנה שם גדרות, ושם שם הרבה חפצים, ועשה שם פרגולה גדולה

צבי ידידיה סוכות:  זה הפך להיות, כל השטח הציבורי שליד הבית של נועם, אגב זה חלק אחורי של בית כנסת, זה לא איזה מקום שאין שם יהודים

צבי ידידיה סוכות:  וכל השטח הפך להיות מקום, פשוט שטח הפקר

צבי ידידיה סוכות:  בנייה לא חוקית ורעש מחריש אוזניים, במטרה לגרום לו לעזוב

צבי ידידיה סוכות:       עכשיו, ברור שהמשטרה הייתה שם ודאגה שלא יפגעו בו פיזית, אבל מבחינת ההצקה ואפילו הייתי קורא לזה טרור למה שהוא עבר שם, מה שאני ראיתי בעיניים, זה דבר שבלתי מתקבל על הדעת, ואני חושב שזה הסיפור של המקום הזה באופן כללי

צבי ידידיה סוכות:  יש שם אנשים שעושים הכל כדי למרר את החיים של התושבים היהודים של רמלה

צבי ידידיה סוכות:  ממש עושים הכל כדי למרר את החיים

צבי ידידיה סוכות:  כמו שסיפרתי לך, הסיפור הזה עם הבוקסה הזו שעושה רעש, בסוף משפחה עם ילדים נורמטיבית לחלוטין, הוא קצין במילואים, כדי שפשוט לגרום להם לעזוב, והם עושים הכל, שזה כולל אלימות, וכולל הצקות, וכולל יצירת אווירה קשה מאוד

צבי ידידיה סוכות:  אני מדבר איתך על חתונות שקורות שם, שכמעט אף אחד לא אוכף את הדבר הזה

צבי ידידיה סוכות:  אני יכול להגיד לך שבלוד השכנה, כן התחילו לאכוף את זה

צבי ידידיה סוכות:  הבעיה הזאת קיימת בכל הערים המעורבות, אבל נגיד הנושא הזה של חתונות, שזה אירוע לא חוקי

צבי ידידיה סוכות:  אנשים החליטו לעשות חתונה באמצע הרחוב ודי מאוחר בלילה, לפעמים יש גם זיקוקים וכל מיני דברים כאלה שמציקים מאוד לתושבים, והדבר הזה בלוד לפחות הוא נאכף, ברמלה עדיין לא נאכף

צבי ידידיה סוכות:  זה כולל את הדבר הזה, זה כולל הצקות, שהבית כנסת ליד שברו לו את המזגנים

צבי ידידיה סוכות:  הבית של נעם היה נראה באמת כמו אחרי פוגרום, והירי שקורה שם כל הזמן, והתחושה של התושבים היא, שאין מאמץ משמעותי כדי לתפוס את כלי הירי האלה

צבי ידידיה סוכות:  ואתה יודע אפילו בהיבט הכי פשוט, של בידוקים פה ושם לרכבים ודברים כאלה, עוד מעט המשטרה תגיד מה הם כן עושים, אבל התחושה של התושבים היא שאין מספיק, לא נעשה מספיק כדי למגר את כלי הירי במקום הזה

צבי ידידיה סוכות:       אני רוצה להתייחס כאן לעוד נקודה, וזה שאני רואה שהגיעו לכאן הרבה נציגים

צבי ידידיה סוכות:  זה דיון שיזמו אותו חברי כנסת מהקואליציה והאופוזיציה ביחד, שזה לא קורה כל יום בבית הזה, מתוך הבנה ממש חוצת מחנות במדינת ישראל, שהמצב ברמלה מחייב דיון דחוף בוועדה ברשותך בכנסת בעניין הזה

צבי ידידיה סוכות:  מודה לך קודם כל שקיימת אותו

צבי ידידיה סוכות:  הגיעו לכאן נציגים של המשטרה, אני רואה רמ"ח חקירות, נמצאים כאן אנשים מפרקליטות המדינה, התושבים מהעיר

צבי ידידיה סוכות:       אני חייב להגיד לך שזו בושה וחרפה בעיניי שעיריית רמלה לא טרחה לשלוח ולו נציג אחד לדיון הזה

צבי ידידיה סוכות:  לא יכול להיות שאנחנו נמצאים בדיון בכנסת שיוזמים אותו ממש מכל חלקי הבית, כולם טורחים להגיע לכאן, על המצב שקורה בעיר שלהם, והעירייה לא טורחת לשלוח אפילו נציג לכבד את הדבר הזה ולתת את עמדתם

צבי ידידיה סוכות:  אני חושב שהדבר הזה חייב, לפחות אני מקווה שתושבי רמלה יידעו את הדבר הזה

צבי ידידיה סוכות:  אנחנו לא יכולים לקבל מצב שבו עיר במדינת ישראל, כשיש דיון בנושא של עיר שכל כך אקוטי לתושבים, העירייה לא טורחת לשלוח ולו נציג אחד

צבי ידידיה סוכות:  תודה רבה

צביקה פוגל: חבר המועצה, אתה תייצג את העירייה?      

הראל שהם: אני אייצג את האופוזיציה בעירייה

צביקה פוגל: אוקיי, בסדר

צביקה פוגל:  חשוב שיידעו שיש פה חבר מועצה

הראל שהם: לא, אני לא מייצג את העירייה

הראל שהם:  אני מצטרף לדברים של חבר הכנסת

צביקה פוגל: לכן שאלתי

צביקה פוגל:  הצטרפה אלינו חברת הכנסת עאידה תומא סלימאן, ולמרות שהיא לא בין מגישי הבקשה, האם את רוצה לומר כמה דברים לפתיחת הדיון?      

עאידה תומא סלימאן: כן, בוקר טוב

עאידה תומא סלימאן:  את האמת אתמול ראיתי בטלוויזיה כתבה שהייתה בעניין המשפחה ברמלה, ואני יודעת שהמצב ברמלה הוא מצב מאוד מסובך בעיניי

עאידה תומא סלימאן:  אני יודעת שגם נענית כבוד היו"ר לדיון לפני המקרה הספציפי הזה, אבל אני קצת על הבוקר מרגישה חובה גם לפתוח בדברים על מה שקורה אצלנו בחברה הערבית

עאידה תומא סלימאן:       היום בבוקר, רק לפני שעה, הודיעו לנו שהיה עוד מקרה רצח ומקרה רצח כפול של שני צעירים

עאידה תומא סלימאן:  אתמול היה עוד מקרה רצח של בחור מאקסל, פועל שיצא לעבודה שלו וכנראה באוטו, חלק מהאנשים שישבו איתו באוטו היו מבוקשים על ידי ארגוני הפשע, וככה הוא איבד את החיים שלו

עאידה תומא סלימאן:  אתמול החברה הערבית כולה יצאה לשביתה כללית

עאידה תומא סלימאן:  כל בתי הספר, כל הרשויות המקומיות

עאידה תומא סלימאן:  ולצערי הרב, כש-25% מאזרחי מדינת ישראל שובתים שביתה כללית, זו ידיעה קטנה בסוף אולי התוכניות הטלוויזיוניות

עאידה תומא סלימאן:  מרצח הדמים שקורה בתוך החברה שלנו, אינו מחייב כנראה שהמדינה כולה תעמוד על הרגליים ותכריז על מצב חירום

עאידה תומא סלימאן:  לא הממשלה הזו הכריזה על מצב חירום על כל הרציחות, אנחנו הגענו היום ל-168 רציחות מתחילת השנה

עאידה תומא סלימאן:  אנחנו עוד לא מדברים גם על מאות של פצועים, אנשים שיצטרכו לחיות את כל החיים שלהם עם נכויות כאלה או אחרות, אנחנו לא מדברים גם על הילדים, שחווים טראומות יום אחרי יום

עאידה תומא סלימאן:  אומנם אנחנו מדברים, אבל המדינה לא מדברת, המדינה לא משקיעה, המדינה לא מטפלת, והממשלה הזו שמתעלמת בכלל ממה שקורה באוכלוסייה הערבית, על השתלטות ארגוני הפשע על כל פרט בחיים שלנו

עאידה תומא סלימאן:  ואני הייתי מצפה גם כן שהוועדה הזו תקדיש יותר תשומת לב, ותעבוד יותר קשה, כדי להביא גם את המשטרה וגם את הגורמים האחרים, לעשות את העבודה שלהם ולטפל בבעיה הזו

עאידה תומא סלימאן:  אני אומרת את זה מתוך כאב

עאידה תומא סלימאן:  לראות אתמול ילדים שיוצאים להפגין, ולהגיד אנחנו רוצים לחיות, ילדים שכבר יש להם טראומה אם ללכת להסתפר או לא, כי אחד הילדים חווה את היריות על אבא שלו בתוך מספרה כאשר הלך להסתפר לפני חג

עאידה תומא סלימאן:       על הדברים האלה לא עושים כתבות בטלוויזיה כמו שצריך לצערי הרב, אבל העיקר הממשלה לא רוצה לטפל

עאידה תומא סלימאן:  כנראה נהנים לראות אותנו מתבוססים בדמנו

עאידה תומא סלימאן:  ואני אומרת, זאת החלטה פוליטית

עאידה תומא סלימאן:  זאת החלטה פוליטית, מה עומד על סדר יומה של משטרת ישראל ובמה היא רוצה לטפל

עאידה תומא סלימאן:  ולצערי הרב, כל העניין של פשיעה, של ארגוני פשיעה, של אנשים שמבצעים או רציחות, או פציעות, או איומים, או מה שיהיה, הם לא באג'נדה של השר, למה שנקרא ביטחון לאומי

עאידה תומא סלימאן:  מה שבטוח ביטחון לא קיבלנו, לא לאומי ולא אישי במקרה הזה

עאידה תומא סלימאן:       אז אני מבקשת מכבוד היו"ר, לקיים דיון מיוחד שיתמקד בעניין ארגוני הפשיעה, והטיפול של הגורמים הממשלתיים

עאידה תומא סלימאן:  ואני מבקשת גם כן להדגיש שוב, שאולי הגיע הזמן להתכונן לדיון כזה שהמשטרה תביא גם כן נתונים ותביא דיווחים, ונשמע מהממשלה מה היא עושה בנושא הזה

עאידה תומא סלימאן:  ממש לקחת את הנושא הזה כנושא מרכזי בעבודת הוועדה הזו, אחרת אני אומרת לכם, אנחנו הולכים לקטסטרופה, אנחנו כבר בקטסטרופה

צביקה פוגל: תודה רבה לחברת הכנסת עאידה תומא סלימאן

צביקה פוגל:  אני יכול רק התייחסות אחת לדברים שלך – את תראי במושב הקרוב שתשומת הלב של הוועדה לארגוני הפשיעה היא הרבה יותר ממה שהיה עד היום

עאידה תומא סלימאן: אני מאוד מקווה

צביקה פוגל: חברת הכנסת לימור סון הר מלך הצטרפה אלינו

צביקה פוגל:  היא גם בין מגישי הבקשה לדיון

צביקה פוגל:  את רוצה לומר כמה מילים לפתיחה?      

לימור סון הר-מלך: כן, אני רוצה לומר

לימור סון הר-מלך:  קודם כל שלום לכולם, אז באמת אנחנו ביקשנו את הדיון הזה

לימור סון הר-מלך:  יש מי שמנסה להסיט את הדיון ממה שהייתה הבקשה

לימור סון הר-מלך:  הדיון הזה תפקידו לדבר ולדון על אירועים של ירי חי לעבר בתים, ובדגש על אירוע שהתקיים לפני, חודשיים כבר? מאז קרו עוד

לימור סון הר-מלך:       האמת שבעיקר הייתי רוצה לשאול את אנשי המשטרה, כאילו זה בעיקר השאלות שלי אליכם

לימור סון הר-מלך:  איזה כלים חסרים לכם כדי לטפל בתופעה הזאת? כשאנחנו עבדנו איתכם על הנושא של הפרוטקשן, אז אתם אמרתם לנו איך החוק הזה צריך להיראות כדי שיהיה לכם את הכלים, כדי שתוכלו להשתמש בו כדי לאכוף את הדבר הזה

לימור סון הר-מלך:  והייתי רוצה לשמוע מכם איך אתם חושבים, אם בכלל, שיש אפשרות למגר את הדבר הזה, להילחם בדבר הזה, אם זה בארגוני הפשיעה ואם זה בנשק שמשתולל שם, שמסתובב שם באותם יישובים מעורבים וגם כפרים ערביים

לימור סון הר-מלך:  אז אני אשמח, זה בעיקר מה שאני רוצה לשמור

לימור סון הר-מלך:  כי בסוף, עוד פעם, לתאר את המציאות, כולם יודעים מה המציאות, כולם יודעים שילדים שנמצאים שם בסכנת חיים מתמדת, ממש

לימור סון הר-מלך:  זאת אומרת, ילדים יוצאים לבית הספר ומדברים על מספרה, אבל גם ילדים יהודים שיוצאים לבית הספר וצריכים להגיע לבית ספר בדרך, או לחזור מבית הספר, נתקלים בירי הזה

לימור סון הר-מלך:       אני באמת הייתי רוצה, עוד פעם, אפשר עוד לתאר כמה הדבר הזה נורא

לימור סון הר-מלך:  אבל אני חושבת שאם אתם תתנו לנו את הכלים איך אנחנו יכולים לעזור לכם להיאבק בדבר הזה, זה מאוד יעזור

צביקה פוגל: אני שמח שבדברי הפתיחה שלי שהפסדת, קלעתי לדברייך, אז אנחנו חושבים את אותו דבר

צביקה פוגל:  אנחנו נעבור לסבב התייחסויות, ומפה, מכיוון שאתם לא חברי כנסת, תהיה לכם הקצבה של זמן, שלוש דקות לכל דבר

לימור סון הר-מלך: צביקה, אפשר עוד משפט אחד?      

צביקה פוגל: בבקשה

לימור סון הר-מלך: שאי אפשר לדבר בשני קולות

לימור סון הר-מלך:  מצד אחד להגיד 'זה נורא והיום', 'ולא מטפלים בפשיעה' 'ולא מטפלים ברציחות בחברה הערבית, ומהצד השני שכשאנחנו מביאים חוקים ואת האפשרות לטפל, או לאכוף את הדברים האלה, אז פשוט רצים מיד וצועקים 'או ואבוי זה גזענות, וזה פאשיזם'

לימור סון הר-מלך:  אני חושבת שאנחנו צריכים לשים לב שיש פה דיבור בשני קולות, ואי אפשר לדבר בשני קולות

לימור סון הר-מלך:       אם יש נשק – צריך לקחת את הנשק הזה, אוקיי? וכדי לקחת את הנשק הזה, יש דרך, ומי שנלחם נגד הדבר הזה, ומי שנלחם במשטרה, לא יכול אחר כך להגיד 'אוי ואבוי נרצחים אצלנו אנשים'

לימור סון הר-מלך:  יש תופעה, תופעה שצריכה להיות מטופלת

לימור סון הר-מלך:  אתם מדברים בשני קולות, בצביעות איומה, זה לא יעבוד לכם

עאידה תומא סלימאן: אני מבקשת הערה, בסדר?      

צביקה פוגל: קיבלת

עאידה תומא סלימאן: אז אני רוצה להגיד, הגיע הזמן גם להפסיק להשתמש בסבל של אנשים כדי לחזק יותר ויותר גישות גזעניות

לימור סון הר-מלך: את צודקת

עאידה תומא סלימאן: אני לא קטעתי אותך, אני מבקשת שתקשיבי

עאידה תומא סלימאן:  אם את לא רוצה להקשיב אז לפחות לא לקטוע אותי

עאידה תומא סלימאן:  אני חייבת להגיד, שכל הדרישות לטפל, ולא רק לטפל, אלא לכסח את ארגוני הפשיעה, כולל לאסוף את כל הנשק שנמצא בתוך החברה הערבית, ומבחינתי את החוקי ולא חוקי לאסוף מתוך החברה שלי

עאידה תומא סלימאן:  אנחנו העלינו את זה, ומעלים את זה, ומתעקשים על זה מ-2015

עאידה תומא סלימאן:  אז אם מישהו חדש בשכונה ולא יודע מה קורה, עדיף שלא יתערב ולא יפתח את הפה

עאידה תומא סלימאן:  וכן, חוקים גזעניים אנחנו נעמוד איתנים נגדם, כי זו דרכה של גזענות – לנצל מצוקות כדי להעביר דברים גזעניים ופאשיסטיים

צביקה פוגל: ההערה שלך נשמעה והיא חשובה

לימור סון הר-מלך: ילדים שיילחמו בטרור שלכם, זה הגזעני

עאידה תומא סלימאן: לא, זה מעניין, טרור שלכם

עאידה תומא סלימאן:  של מי? שלי?      

צביקה פוגל: בואו נכבד את האורחים

צביקה פוגל:  חבל

עאידה תומא סלימאן: מה חבל? חבל לי? או לחברת כנסת שאומרת לחברת כנסת אחרת 'טרור שלך והטרור שלכם'?      

צביקה פוגל: חבל על הדיון

עאידה תומא סלימאן: ואת שואלת איפה הגזענות

לימור סון הר-מלך: תתלונני בוועדת ההיענות

עאידה תומא סלימאן: הגזענות שכל פעם שאת פותחת את הפה נודפת ממך ויש לה ריח רע

לימור סון הר-מלך: את חושבת שכולנו מטומטמים, התרגלתם

לימור סון הר-מלך:  התרגלתם שכולם מטומטמים וקונים את הנרטיב השקרי שלכם, לא יעבוד לך יותר

עאידה תומא סלימאן: את כנראה חושבת שכל האנשים מטומטמים וגזענים כמוך

עאידה תומא סלימאן:  זה לא המצב

עאידה תומא סלימאן:  תפסיקי

עאידה תומא סלימאן:  כל הדיון הזה היה מכובד עד שנכנסת וזרקת את הרעל שלך

צבי ידידיה סוכות: את הלכת לנחם את המחבלים מגוב האריות בשכם, אין לך בושה לדבר על טרור?      

עאידה תומא סלימאן: אתה רואה כמה מטומטם כשאתה חוזר על זה, אתה שקרן

עאידה תומא סלימאן:  אתה שקרן

צביקה פוגל: חברת הכנסת עאידה תומא סלימאן, קריאה שנייה

צבי ידידיה סוכות: מה את חושבת על המחבלים מגוב האריות? בואי תספרי פה לכולם, הנה יש לך הזדמנות

עאידה תומא סלימאן: אני לא תכננתי לשרוף בתי כנסת כמו שאתה תכננת לשרוף מסגד

עאידה תומא סלימאן:  אתה שקרן, גזען וטרוריסט

עאידה תומא סלימאן:  תתבייש לך ותסתום כבר

לימור סון הר-מלך: ראיתם איזה גובה של דיון? ראיתם איזה עומק של דיון? "תסתום כבר"

עאידה תומא סלימאן: זה היה דיון עמוק עד שהגעת

צביקה פוגל: בואו נכבד את האורחים שלנו בבקשה, הם באו לפה להקשיב לנו, ואנחנו באנו לכאן כדי להקשיב להם, ואחרת לא נעשה פה שום דיון

צביקה פוגל:  את הוויכוח הזה, יש לנו מקומות אחרים שאנחנו יכולים לנהל, אני מציע לא לנהל אותם פה, ואל תביאו אותי למצב שאני צריך להגיד לחבר כנסת לצאת

עאידה תומא סלימאן: זה לא דיון

עאידה תומא סלימאן:  זה לא היה דיון כבוד היו"ר אם לא שמת לב, זה היה הסתה פרועה

צביקה פוגל: חברת הכנסת עאידה תומא סלימאן, ובזה תמו ההערות שלנו

צביקה פוגל:  פעם הבאה, אני מזכיר לך, את תחת קריאה שנייה

עאידה תומא סלימאן: איזה קריאה שנייה? לא הייתה קריאה ראשונה

צביקה פוגל: לא היה לך זמן להקשיב לי כשאני אומר לך פעמיים קריאה ראשונה וקריאה שנייה, כי היית עסוקה בלהקשיב לעצמך, אז עכשיו תקשיבי

עאידה תומא סלימאן: לא הייתי עסוקה בלהקשיב לעצמי, הייתי עסוקה בלענות לדברים הגזעניים

צביקה פוגל: חברת הכנסת עאידה תומא סלימאן, קריאה שלישית

צביקה פוגל:  נא לצאת החוצה

צביקה פוגל:  תודה רבה

עאידה תומא סלימאן: ואני מודה לך

צביקה פוגל: גם אני מודה לך

צביקה פוגל:  תודה חברת הכנסת עאידה תומא סלמיאן

עאידה תומא סלימאן: במקום להשתיק את מי שמסיתה נגד חברת כנסת

עאידה תומא סלימאן:       (חברת הכנסת עאידה תומא סלמיאן יוצאת מאולם הוועדה)     

צבי ידידיה סוכות: תתנצלי על התמידה בטרור כבר תתנצלי

צביקה פוגל: ועכשיו אני מקווה שנעבור לדיון עצמו

צביקה פוגל:  כל אחד מהדוברים יקבל פה שלוש דקות, בואו נעמוד בזמן כדי שבאמת נוכל לקיים דיון

צביקה פוגל:  חבר מועצת העיר הראל שהם

צביקה פוגל:  בבקשה

הראל שהם: הראל שהם, חבר מועצת העיר, מועמד לראשות העיר בעזרת השם

הראל שהם:  טוב, אז באמת אני מצטרף לדבריו של חבר הכנסת צבי סוכות

הראל שהם:  יש פה דיון, סוף סוף בזכותכם יש פה דיון על יריות, סוף השבוע של יריות ברמלה, אבל זה בכלל, המצב הבטחוני ברמלה, ואין פה נציג של עיריית רמלה

הראל שהם:  זה מטורף

הראל שהם:  יש פה דיון שיכול להביא למסקנות, איך אמר ראש הוועדה – למסקנות אופרטיביות, ואין נציג של עיריית רמלה

הראל שהם:  זו תעודת עניות, זה מעביר אותי לסעיף הבא

הראל שהם:       יש ברמלה אלימות מושתקת

הראל שהם:  אלימות שהיא לא מדווחת

הראל שהם:  אולי מדווחת, אבל היא לא מגיעה לאיפה שהיא צריכה להגיע

הראל שהם:  לא שומעים על רמלה, לא שומעים על האלימות ברמלה, לא שומעים על האלימות ברמלה כמו ששומעים על לוד או על שאר הערים המעורבות

הראל שהם:  רק מנתוני החודשים האחרונים רשמתי לי – הצתת רכבים בשכונת אפקה, הצתת רכבים ברחוב אהרון בן יוסף, הצתת מכבסה – המקרה של משפחת גליק שהם יפרטו על זה בהמשך, יריות על בסיס יומיומי, זיקוקים, נפצים, השחתת בית כנסת

הראל שהם:  אתמול בלילה, לא כל האלימות היא לאומנית, חלק היא לאומנית חלק היא פלילית

הראל שהם:  אתמול בלילה, מטען צינור שנזרק באחד האזורים ברמלה, ברחוב סמולנסקין, אחרי ששבוע שעבר אותו סיפור רק ברחוב הראשי ברחוב הרצל

הראל שהם:  זאת המציאות

הראל שהם:  זאת המציאות ברמלה על בסיס יומיומי

הראל שהם:  זה לא מגיע, כי יש מי שמשתיק את זה

הראל שהם:  יש מי שלא מדברר את זה

הראל שהם:  יש מי שנוח לו שהדברים לא יגיעו, אם זה לתקשורת ואם זה בכלל

הראל שהם:       ביקשנו נתונים

הראל שהם:  אני חבר ועדת ביטחון של העירייה, זו לא ועדת ביטחון חס ושלום, זו ועדת מיגור אלימות

הראל שהם:  מה יוצא מהוועדה הזו? שום דבר אופרטיבי

הראל שהם:  אוקיי, מבקשים נתונים, לא מצליחים לקבל נתונים מספריים, נתונים מדידים, נתונים שנוכל לראות כחבר מועצה, נוכל לראות מגמות

הראל שהם:  לא מקבלים את הדבר הזה, כי יש מי שמנסה להעלים את זה

הראל שהם:       אני רוצה לדבר, עוד ידברו הרבה על נושא המשטרה

הראל שהם:  אני רוצה להכניס עוד נושא

הראל שהם:  אנחנו כתושבים משלמים אגרת שמירה

הראל שהם:  אגרת שמירה ומס בארנונה, בתוך הארנונה שלנו, תוספת לארנונה, היא מגיעה ברמלה סדר גודל 6-6

הראל שהם: 5 מיליון שקל

הראל שהם:  בעצם זה מענה משלים של השמירה לצרכי ביטחון

הראל שהם:  רק לא לזה התכוון המשורר

הראל שהם:  קצת אחורה, ופה כן אפשר לקחת את זה לדבר רוחבי גם לשאר הערים

הראל שהם:  בעצם, המס הזה, האגרת שמירה, היא נועדה לתגבר את נושא הביטחון

הראל שהם:  בפועל מה קרה? מאז שהרשויות קיבלו את אגרת השמירה, היא בעצם מממנת את אותן הוצאות שהוצאו עד אז

הראל שהם:  זה היה בערך ב-2011, 2012, אם אני לא טועה, ופשוט איזה כיף קיבלנו מקור מימון לנושא הביטחון

הראל שהם:  לא לזה התכוון המשורר

הראל שהם:  אגרת השמירה צריכה ללכת לתגבור ביטחון

הראל שהם:  זה עוד ניידות, זה עוד סיירים, זה עוד אמצעים, זה עוד הרבה דברים טובים שאפשר לעשות לטובת הביטחון של תושבי רמלה וגם שאר הערים

צביקה פוגל: תודה רבה הראל

צביקה פוגל:  נעם

לימור סון הר-מלך: דרך אגב, צריך לזכור שבשומר חומות, תושבי רמלה היו נצורים חמישה ימים בתוך הבתים שלהם

הראל שהם: יש גם הרוג מרמלה, דסטאו ביסט, השם יקום דמו

צביקה פוגל: נעם בבקשה, שלוש דקות

נעם גליק: אנחנו גרים כמה שנים ברמלה בשכונת עמישב

נעם גליק:  לפני חודש עברנו דירה לבית קרקע בבעלות בית כנסת חסד ואמת, בית כנסת סמוך שחטף הכי הרבה בשומר החומות בעצם

נעם גליק:  לפנינו בדירה גרה דיירת ערבייה, שהוצאה בצו בית משפט אחרי שהיא לא שילמה שכירות במשך כמה שנים, והיא עברה לגור ביחד עם כל החמולה שלה באותה חצר שלנו בבית סמוך

נעם גליק:  כשאני הגעתי לדירה, עוד לפני שנכנסנו, ראיתי את אב המשפחה פעם ראשונה, באתי ללחוץ לו את היד, אמרתי לו שלום קוראים לי נעם אני השכן החדש, הוא לא הסכים ללחוץ לי את היד, אמר יהודים לא יגורו פה, לא יהיה לכם שקט ולא יהיה לכם מנוחה

נעם גליק:       ככה זה התחיל

נעם גליק:  יומיים אחר כך, פינצ'רו לנו את הרכב פעמיים

נעם גליק:  בהמשך אותו שבוע שברו לנו את הידית של הדלת שלא נוכל להיכנס, ומפתח בתוך המנעול שלא נוכל להיכנס לתוך הדירה, פעמיים

נעם גליק:  הגשתי תלונה למשטרה

נעם גליק:  כשהגשתי תלונה, כשקראתי למשטרה בפנצ'ר באותו ערב שהיה מחוץ לבית, כשהמשטרה נסעה, במשך כל זמן שטיפלתי בפנצ'ר, הצעקות היו – 'הזמנת משטרה אין בעיה, לא יהיה לך שקט, לא יהיה לך מנוחה, אתה תראה לילות שחורים'

נעם גליק:  וזהו, אזרח שמזמין משטרה במדינת ישראל זה מה שהוא מקבל

צביקה פוגל: מה היית רוצה שיקרה נעם?      

נעם גליק: קודם כל אכיפה

נעם גליק:  החצר שבה קורים הדברים, זה חצר ששייכת לעירייה, זה שטח של העירייה שאותה משפחה, כשאחותם הייתה גרה בבית שאנחנו גרים בו עכשיו, השתלטה עליו במהלך השנים, ומי שמתרגל שלא להיאכף על ידי החוק, ימשיך, וזה המשיך בעוד הצקות וצעקות

נעם גליק:  עוד מעט הודיה אישתי תספר פה על החוויות שלה ונשמיע גם את ההקלטות של הצעקות שהם צעקו לה והאיומים

נעם גליק:       עכשיו, בסוף שבוע שעבר יום חמישי, אנחנו נמצאים בחופש

נעם גליק:  אני מקבל טלפון והודעה שיש באלגן מחוץ לבית, והודעה ששברו לנו את החלונות

נעם גליק:  אני משאיר את הודיה ולביא הבן שלנו לישון בתל אביב, ואני יוצא בשתיים בלילה לבית לראות מה קורה שם

נעם גליק:  אני מגיע, פשוט פוגרום, הם היו ככה מלהיכנס לבית, נשאר להם ממש עוד כמה דפיקות בחלון

נעם גליק:  הם עקרו סורגים, שברו את כל החלונות של אותו צד, הפילו מזגנים מהגג, עברו לבית כנסת הסמוך, עשו את אותו דבר

נעם גליק:  12 מזגנים בסך הכל שנפגעו, חלקם יצאו מכלל שימוש

נעם גליק:  כשאני מגיע, רכב של חבר ששמע על המקרה ובא לראות מה קורה ויודע שאנחנו לא בבית, נמצא בחוץ, שבור כולו, ואין משטרה

נעם גליק:  השכנים בחוץ צועקים לי כל מיני צעקות

נעם גליק:  אני מתקשר למוקד 100 של המשטרה, אני ידעתי שהמשטרה הייתה שם לפני זה מהשכנים, עזבתם זירה תבואו לפה זריז

נעם גליק:  בעצם המשטרה נטשה שם את הזירה והם המשיכו את הפוגרום שלהם, ואם לא הייתי מגיע אני לא יודע איפה זה היה נגמר

צביקה פוגל: הנקודה הובהרה, תודה נעם

צביקה פוגל:  בואו נעבור הלאה, אנחנו נראה עכשיו שלושה סרטונים ומיד אחרי זה אביטל

צביקה פוגל:  בבקשה, הודיה אנחנו נחזור אלייך, ניתן לך את ההזדמנות לדבר, זה בסדר

צביקה פוגל:       (הקרנת סרטונים)         

נעם גליק: אגב, האירוע הזה קורה בכניסת שבת, ממש חמש דקות לפני כניסת שבת, לפני כשנה ברחוב מרכזי ברמלה

אביטל רייכנר: שימו לב שחברה שלי קודם כל עוברת עם הילדים בערך דקה לפני, לשולחנות שבת, לסעודת שבת

אביטל רייכנר:  הם פשוט באור יום יוצאים מהרכב כמו שאתם רואים, מוציאים את הנשק הארוך, ופשוט יורים לכיוון בית ובנייה

אביטל רייכנר:  כנראה מדובר באיום פרוטקשן

אביטל רייכנר:  אבל זה המציאות שאנחנו חווים

אביטל רייכנר:  זה ממש מאה מטר מהבית שלי, הבית שלי בהמשך הרחוב, וזה מה שקורה אצלנו לאור יום

אביטל רייכנר:  זה צילום, סתם לחוות קצת את הרעש שאנחנו חווים

אביטל רייכנר:  שוב, גם פה אור יום, וזה בקטנה כן? אנחנו חווים לפעמים 20 דקות של קרבות ירי

צביקה פוגל: להגיד על קרבות ירי 'סתם' זה להמעיט בגודל העניין

צביקה פוגל:  כן, הסרטון השלישי בבקשה

אביטל רייכנר: מה שאנחנו רואים פה, עוד רגע אני אדבר ככה על הנושא של החתונות, אבל צילום סתם לראות ככה איך שהם מגיעים, משתלטים על שטח

אביטל רייכנר:  עוד רגע אנחנו נראה איך זה קרוב, או שאנחנו לא נראה פה, עד כמה שזה צמוד לבתים

אביטל רייכנר:  ממש סמוך סמוך לבתים, ואי אפשר לתאר את הרעש האיום, וזו דוגמה אחת

צביקה פוגל: תודה רבה על הסרטונים

צביקה פוגל:  אביטל הבמה שלך, יש לך שלוש דקות, בבקשה תנסי, אנחנו מבינים את גודל הבעיה

צביקה פוגל:  תנסי לקחת אותנו לכיוונים שבהם נראה לך ששם אפשר לפתור או לתת מענה נורמאלי לתושבי רמלה, ואת גם נדמה לי אחראית שכונתית או משהו כזה, נכון?      

אביטל רייכנר: זהו, כן

אביטל רייכנר:  אז אני אגיד

אביטל רייכנר:  אני מתפקדת כיו"ר מנהלת שכונת עמישב, שכונה ככה שהרבה דברים יש בה, אבל זה לא רק בשכונה הזו, חשוב להדגיש

אביטל רייכנר:  ברשותך, אני רוצה כן לפתוח קצת ממש בדקה של תיאור מה זה להיות אמא ברמלה, ואחר כך יש לנו פה ממש הצעות שהכנו מראש

אביטל רייכנר:       קודם כל, להיות אמא ברמלה זה באמת קודם כל להשכיב את הילדים, ותוך כדי שאתה מנסה להרדים אותם, פשוט מטחים או של ירי, או של זיקוקים, ואני יודעת להבדיל ביניהם

אביטל רייכנר:  ואתה מתקשר למשטרה, והם אומרים לך זה זיקוקים או ירי? עכשיו, אותי כאמא זה לא מעניין

אביטל רייכנר:  הילדים שלי לא נרדמים

אביטל רייכנר:  ורגע אחרי שהרדמתי את הילדים, עכשיו אני לא מדברת על זיקוקים רחוקים שאנחנו רואים ומתלהבים ביום העצמאות

אביטל רייכנר:  לילדים שלי יש פחד מזיקוקים

אביטל רייכנר:  הילדה הקטנה שלי, אני מרדימה אותה והיא מתעוררת אחרי זה, והיא אומרת לי אמא תקראי למשטרה שתיקח להם את הזיקוקים

אביטל רייכנר:  היא בוכה לי שאני אעשה משהו, והמשטרה אומרת לי אולי זה זיקוקים

אביטל רייכנר:  עכשיו, שלא נדבר על זה שיש תקנה חדשה, שיש טיפול קצת יותר משמעותי בנוגע לזיקוקים, שכנראה זה לא נאכף בדיוק, כי אנחנו סובלים בלי סוף מזיקוקים צמוד לבית

אביטל רייכנר:  אנחנו רואים ממש, יש לי המון צילומים שלא ראו גם פה, אבל שממש רואים צמוד לבית שלנו יורים זיקוקים בלי סוף

אביטל רייכנר:  ואני מדברת על זה שממש גם באמצע הלילה, אנחנו יכולים לשבת בבית ו-20 דקות לשמוע קרבות של ירי, ואנחנו רק דואגים בקבוצה של השכונה ליד מי זה, וערים בלילה כי הם החליטו לא יודעת מה לעשות

אביטל רייכנר:       יש עוד את הנושא הזה שמעבר לירי, שאני רק אגיד, לפני כמה שבועות חברה שלי, הילדים שלה ממש עלו ברחוב ויורים ככה ממש, באותו רחוב אנחנו שומעים פתאום יריות, והילדים שלה היו ממש מאחורי זה

אביטל רייכנר:  אנחנו צמודים ממש

אביטל רייכנר:  לי ברמה האישית, הלכתי פעם אחת ברחוב, רכב מגיע במהירות, ופשוט צרורות של ירי

אביטל רייכנר:  אני צמודה לרכב, בערך חמש מטר מהרכב, ניסיון חיסול כשאני ליד

אביטל רייכנר:  נשכבתי על הריצפה מיד, התקשרתי למשטרה

אביטל רייכנר:  בעלי חשב כבר מהבית שזהו

אביטל רייכנר:  ואני מנסה להסביר לכם את זה המציאות הזאת שהיא בלתי נסבלת, שאנחנו לא יכולים לגדל, יש לי ילדים שמפחדים

צביקה פוגל: הצלחת להעביר אותה נהדר

אביטל רייכנר: מעולה

אביטל רייכנר:  אני רוצה אז לדבר על כמה פתרונות שאנחנו רוצים לתת

אביטל רייכנר:  אחד, הנושא של כוח אדם

אביטל רייכנר:  אני אזדרז, כי אנחנו מגיעים לפתרונות אז נראה לי זה החשוב, אשמח לתוספת

אביטל רייכנר:  כוח אדם – לא יכול להיות שבמשטרת רמלה יש רק ארבע ניידות משטרה על כל רמלה, על בית חולים אסף הרופא ועל המושבים ליד

אביטל רייכנר:  זאת אומרת, המשטרה עם כמה שהיא תרצה, עם ארבע ניידות במציאות שאנחנו חווים מידי יום ברמלה, זה בלתי אפשרי

אביטל רייכנר:  וכאן אני פונה אליכם, אנחנו חייבים כוח משמעותי של שוטרים, של ניידות, זה משהו SOS

אביטל רייכנר:       עוד דבר, טיפול העירייה והמשטרה בפלישות, זה נושא שדובר בדוגמה של גליק

אביטל רייכנר:  כל השכונה שלנו זה פלישות, וברגע שלא מטפלים בדברים האלה, בסוף הכל חוגג, גם הירי, גם הנשק

אביטל רייכנר:  ביטול החתונות – אנחנו יודעים שבלוד ראש העיר נתן הוראה אין חתונות

אביטל רייכנר:  אנחנו סובלים מזה כל הזמן

אביטל רייכנר:  אני אספר לכם רק מה קורה בין העירייה למשטרה

אביטל רייכנר:  אני פונה לראש העיר, הוא אומר לי תפני לשטרה, אני מרים טלפון למשטרה

אביטל רייכנר:  וכשאנחנו פונים למשטרה, אומרים יש אישור של ראש העיר

אביטל רייכנר:  אומרים לי יש אישור, חתם ראש העיר

אביטל רייכנר:  ואנחנו כאזרחים משחקים בין העירייה למשטרה, כדי לנסות להבין מי שם לנו מוזיקה

אביטל רייכנר:  עכשיו, אני לא מדברת על מוזיקה סבירה

אביטל רייכנר:  זו מוזיקה בקולי קולות, שהילדים שלי, כולם אצלנו בחדר במיטה, כן? זה בלתי אפשרי

אביטל רייכנר:       אכיפה משטרתית בנושא הזיקוקים דיברנו, יש כבר תקנה חדשה

אביטל רייכנר:  מחסומים משטרתיים וחיפוש ברכבים – אנחנו חושבים שהדבר המשמעותי שיכול להיות, זה אם יאפשרו למשטרה, אם יהיו מחסומים בכל השכונה

אביטל רייכנר:  גם סביב הרמדאן, אבל לא רק

אביטל רייכנר:  החודשים האחרונים זה לא הרמדאן, ואנחנו סובלים בלי סוף

אביטל רייכנר:  אם יהיו מחסומים, הם לא יעזו להסתובב עם הנשק הזה

אביטל רייכנר:  כשיודעים שיש חתונה, איך יכול להיות שהמשטרה לא נמצאת לא שם? איך יכול להיות שתוך כדי הזיקוקים אנחנו מזהים גם את הקולות ירי? גם זיקוקים וגם ירי

אביטל רייכנר:  זה בלתי נתפס הדבר הזה

אביטל רייכנר:       עוד דבר שאני רוצה להעלות פה, זה העניין של חוסן

אביטל רייכנר:  אנחנו עברנו דברים לא פשוטים, אנחנו עוברים דברים לא פשוטים, יש לנו ילדים מרטיבים, יש לנו אנשים שאני כיו"ר מנהלת דואגת להם לטיפולים ותקציבים פרטיים כדי שיוכלו לקבל מענה

אביטל רייכנר:  לא יכול להיות, כמו שהוקם בשדרות עיר חוסן, גם הערים המעורבות וגם אנחנו ברמלה צריכים תקציב חוסן להתמודד עם ההשלכות של מאז שומר החומות, אבל גם של עכשיו

אביטל רייכנר:       עוד דבר, יש בתים מסוימים שכולנו בשכונה יודעים להצביע ולהגיד פה יש נשק

אביטל רייכנר:  אנחנו רואים את הזיקוקים יוצאים משם, אנחנו שומעים את היריות מתוך הבתים

אביטל רייכנר:  איך יכול להיות שאין מספיק חיפושים?      

צביקה פוגל: אביטל, תודה, העברת את זה בצורה הכי ברורה שהיה אפשר

צביקה פוגל:  אני מאוד מודה לך על הגישה ועל הדברים החשובים האלה

צביקה פוגל:  דוד, בבקשה

דוד אבינר: דוד אבינר מארגון ערי ישראל

דוד אבינר:  ערי ישראל פועל לחזק את הביטחון האישי בערים המעורבות בנגב ובגליל

דוד אבינר:  אני רוצה להתחבר לדברים שאמר חבר המועצה הראל שהם

דוד אבינר:  הדיון הזה, הוא דיון בסוף של סיפורים וחוויות, ואנחנו בתור ארגון ערי ישראל שמנהל מעקב אחרי אירועים פליליים לאומניים בערים המעורבות בנגב ובגליל, וגם התושבים, מנהלת השכונה וחבר מועצת העיר, אנחנו מנהלים קרב על המידע

דוד אבינר:  אין לנו נתונים, יש לנו רק סיפורים, חוויות, תלונות פה ושם שנסגרות, והחטא הקדמון בעיניי לדבר הזה, זה שהעיר רמלה, שהיא הבירה המוניציפלית של מחוז המרכז במשרד הפנים, עיר מעורבת, עיר מרכזית במרכז הארץ, שסבלה רבות בשומר החומות, לא נכנסו לדוח של מבקר המדינה על הטיפול בערים המעורבות

דוד אבינר:  ובדוח הזה לגבי לוד, חיפה, עכו ויפו, נפרסה העירייה לגבי סיווג התיקים הלאומניים בשלוש השנים שקדמו למבצע, ואכיפה במקרקעין וכל הדברים האלה

דוד אבינר:  לגבי רמלה אנחנו נמצאים בסוג של עלטה

דוד אבינר:  אנחנו לא יודעים מה קורה

דוד אבינר:       הוגשה בקשה באמצעות חבר הכנסת סוכות, לקבל נתונים מהמשטרה, נתוני אכיפה

דוד אבינר:  הנתונים עדיין לא הגיעו

דוד אבינר:  אז אם יש החלטה אופרטיבית אחת שכדאי שתצא מהוועדה הזאת, זה לדרוש מהגורמים, מהעירייה, מהמשטרה, ממשרד הפנים, להביא את הנתונים

דוד אבינר:  רשימה של הקריטריונים הנדרשים מופיעה בנייר עמדה שאנחנו צירפנו לוועדה, יש שם אכיפה כלכלית, אכיפת עבירות מקרקעין שנגעו פה בחתונות ובהשתלטות על שטח עירוני, סיווג תיקים על רקע לאומני

דוד אבינר:  זה ממה שאנחנו רואים, ויהודים שמאיימים עליהם – 'נהפוך אתכם לסבון כמו היטלר'

דוד אבינר:  התיק, א', לא מסווג על רקע לאומני, ואז זה לא עולה לטיפול של ימ"ר וכו'

דוד אבינר:  וב', הטיפול לא ממוצה, התלונה נסגרת, ורק בלחץ ציבורי היא נפתחת מחדש

דוד אבינר:  אז מה קורה לכל אותם אזרחים שאין להם גב ציבורי ותקשורתי לדרוש את פתיחת התלונות מחדש?      אז אם אני צריך לסכם בנקודות, זה מעקב איסוף נתונים, סיווג אירועים פליליים, מה נחשב לאומני ומה לא, המיצוי בטיפול בתלונות, וסלחנות לעבירות מקרקעין

צביקה פוגל: תודה רבה דוד

צביקה פוגל:  הדר מילר ואחריה הודיה

הדר מילר: תודה

הדר מילר:  אני תושבת לוד, לא תושבת רמלה, אבל אני חושבת שבסך הכל אנחנו חווים דברים מאוד דומים, אנחנו חווים מציאות חיים שהיא בלתי נסבלת

הדר מילר:  דיברה כאן אביטל על הילדים הקטנים, הנוער אגב, סובל הרבה יותר

הדר מילר:  כי הנוער לא יכול ללכת ברחובות

הדר מילר:  אם הבן שלי רוצה ללכת לתנועת בני עקיבא, הוא הולך בלילה בשבת, אני דואגת

הדר מילר:  אין לנו טלפון, אין עם מי לדבר, יש חשש

הדר מילר:  גם הילדים הקטנים סובלים מהרטבות ומפחד, וגם הנוער סובל, והמציאות חיים שהיא בלתי נסבלת, שאזרחים מוצאים כדור ברכב שלהם בבוקר, או שחברה הולכת לישון וליד המיטה שלה פתאום יש פליטה של כדור

הדר מילר:  זה פשוט לא הגיוני הדברים האלה, מציאות חיים שהיא בלתי נסבלת

הדר מילר:  יש הרבה פתרונות שצריך לעשות

הדר מילר:       יש את העניין של המשטרה, צריך כמובן להגביר את הכוח

הדר מילר:  צריך לתת משכורות גבוהות יותר לשוטרים שנמצאים בערים המעורבות

הדר מילר:  יש תקנים ואין שום אינטרס לשוטר לבוא ולעבוד במקומות האלה

הדר מילר:  אין שום אינטרס של שוטר לעבוד גם בחגים של הערבים, גם בחגים של היהודים, גם כמובן בלילות האלה שהם בלתי נסבלים עם היריות ועם ההטרדות הבלתי פוסקות האלה, ולקבל את אותו שכר כמו ברעננה, בגבעת שמואל ובמקומות אחרים

הדר מילר:  ולכן זה אחד הדברים

הדר מילר:       עכשיו, יש הרבה פתרונות קטנים

הדר מילר:  הגברת תאורה, מצלמות, דברים נוספים

הדר מילר:  אבל אין ספק, שאם רוצים לעשות טיפול יסוד אמיתי במדינת ישראל בעניין הזה, שזה עניין של ביטחון לאומי חד משמעית, זה כמובן להכניס את השב"כ

הדר מילר:  יש פה מאות אלפי כלי נשק בלתי חוקיים בישראל

הדר מילר:  יש לא מעט, המון כלי נשק ברמלה, המון כלי נשק בלתי חוקיים בלוד, ובכל הערים המעורבות, להכניס את השב"כ לטפל בזה, כי המציאות חיים של האזרחים פה היא בלתי נסבלת

הדר מילר:  זה צריך להיות בראש סדר העדיפויות של המשרד לביטחון לאומי

הדר מילר:  מעבר גם כמובן למשמר האזרחי שחייב להיכנס

הדר מילר:       רק משפט – אני רוצה לפנות פה לחברים

הדר מילר:  כל אחד מכם חייב לפרסם, חייב להתקשר למשטרה, אנשים כבר מיואשים מלהתקשר למשטרה כי שום דבר לא קורה, אבל זה החובה, כדי שזה יוצף, כדי שישמעו את זה

הדר מילר:  כל אחד ואחד מתקשר למשטרה, מפרסם את העניינים, מדווח על זה

הדר מילר:  חייבים להעלות את זה לשיח התקשורתי

צביקה פוגל: נקודת המבט שלך באה כאילו מלוד, אבל היא בהחלט מוסיפה לנו את המגוון שהיה חסר לנו להבנה

צביקה פוגל:  תודה הדר

צביקה פוגל:  הודיה, בבקשה

יהודה גליק: טוב, יש לנו גם הקלטות של השכנים שאולי נשמיע

יהודה גליק:  אז בינתיים אני אגיד, כאילו אמרנו פה הרבה דברים יפים, אבל בסוף אני לא יודעת כמה מכם מבינים את הסיטואציה

יהודה גליק:       (השמעת הקלטות)     אנחנו שנינו דור שלישי לניצולי שואה

יהודה גליק:  אם סבתא שלי הייתה בחיים, אני לא יודעת מה הייתי אומרת לה, באמת

יהודה גליק:  אני חיה במציאות חיים שהבית שלי נופץ, ואותם אנשים שעשו את זה מסתובבים איתי פה בחצר, ולא רק שהם מסתובבים, הם גם באים וצועקים עליי, ממשיכים לצעוק עליי

יהודה גליק:  הם שמים עדיין את המוזיקה, מוזיקה של פלסטין והכל, והם ניפצו לי את הבית

יהודה גליק:  איך אני אמורה לחיות במציאות חיים כזאת? כאילו באמת, אני שואלת אתכם, תענו לי, מי שאחראי על זה

יהודה גליק:  מה זה הדבר הזה? מישהו פה יודע להגיד לי את התשובה איך אף אחד לא עצור? הם מסתובבים איתי, שני מטר ממני, אנשים שהרסו לי את הבית ולא עשיתי להם כלום

בצלאל גוטסמן: התיק הזה נסגר לפני יומיים

צביקה פוגל: הודיה, אין לי מילים, תודה

צביקה פוגל:  יוזמות אברהם, יש פה מישהו? בבקשה

צביקה פוגל:  שם, כתובת

צביקה פוגל:  לא כתובת איפה אתה גר, אלא את מי אתה מייצג

יוני אריה: יוני אריה, יוזמות אברהם

יוני אריה:  קודם כל אני מברך על דברי היו"ר לגבי הגברת המאבק בארגוני הפשיעה במושב הזה

יוני אריה:  התיאור שהביאו פה תושבי רמלה על מקרי ירי על בסיס יומי של פחד ואיום, ילדים מפוחדים ולא נרדמים, הוא בלתי נסבל

יוני אריה:  לא מתקבל על הדעת במדינה מתוקנת, אגב גם הסרטון של הירי מזעזע

יוני אריה:  אבל אנחנו צריכים לזכור, שהמציאות שאתם מתארים פה היא המציאות היומיומית, לא רק של אלפי תושבי רמלה, אלא זאת המציאות של מאות אלפי תושבים ביישובים ערביים, ובערים מעורבות בישראל

יוני אריה:  מדינת ישראל הפקירה את הפריפריה החברתית, ובתוך זה חלק מהיישובים הערבים והערים המעורבות, וההזנחה הזאת כוללת גם הזנחה בשיטור, ואני מצטרף פה לקריאה לחזק את המשטרה, את כוח האדם, התקנים והנוכחות ביישובים הערביים ובערים המעורבות

יוני אריה:  אבל אנחנו צריכים לזכור, שהבעיה הזאת של אלימות ופשיעה, היא קודם כל מופנית כלפי הערבים עצמם

יוני אריה:  אנחנו מדברים פה על יריות שנורות ברמלה

יוני אריה:  בסופו של דבר אנחנו, יוזמות אברהם עוקבים אחרי הקורבנות של היריות האלה, ורובם ככולם רבים ברמלה ובלוד, ובסופו של דבר היריות נורות, והערבים הם אלה שנפגעים מהן

יוני אריה:       אז אנחנו מבקשים, וזה שקוף הניסיון פה להפוך את העניין הזה לעניין לאומני

יוני אריה:  מדובר פה בעניין של פשיעה, של ארגוני פשיעה שהשתלטו על החברה הערבית, ובהם צריך לטפל

יוני אריה:  תודה רבה

לימור סון הר-מלך: וזה גם לאומני

צביקה פוגל: תודה רבה

צביקה פוגל:  דוד אולשבנג, בבקשה, כמה שיותר קצר וממוקד על מה שאתה יודע לומר שלא נאמר פה עד עכשיו

דוד אולשבנג: אני רוצה לדבר על הסיפור של אכיפה סלקטיבית, תיקים נגד יהודים שאין יותר מידי חומר ונשארים פתוחים עד היום, ותיקים נגד ערבים שתוקפים במצלמות אבטחה, אגב שאנחנו מביאים למשטרה, שהמשטרה לא יודעת להביא מצלמות, ובאירוע אחרי אירוע אנחנו מביאים את המצלמות והתיקים האלה נסגרים

דוד אולשבנג:      היום, גם באירוע של משפחת גליק שוב, היא הגישה תלונה על איומים, התיק הזה נסגר

דוד אולשבנג:  אם יש עבירת איומים במדינת ישראל שאומרים למישהי נעשה אותך סבון כמו היטלר – זה עבירה

דוד אולשבנג:  התיק הזה נסגר

דוד אולשבנג:  בלחץ ציבורי הוא נפתח, ולעומת זאת, תיק של יהודי נשאר פתוח

דוד אולשבנג:  יש פה אכיפה סלקטיבית

דוד אולשבנג:  כשאמר מפקד התחנה ברמלה "אתם פרובוקטיביים כשמסתובבים פה יהודים"

דוד אולשבנג:  עוד דברים מהסוג הדומה הזה, יהודי שמסתובב ברמלה, לא משנה באיזה אזור, לא משנה באיזה שכונה, הוא לא פרובוקטור

דוד אולשבנג:  הוא מסתובב בעיר שלו, והדבר הזה חייב להיפסק

דוד אולשבנג:  חייב להיות סעיפים לאומניים שייכנסו לכתבי האישום, חייב להיות טיפול בפושעים האלה

דוד אולשבנג:  לא הידברות, לא יחסי שלום

דוד אולשבנג:  בוודאי אנחנו בעד שלום, ונעם כשהוא נכנס לדירה הוא ביקש שלום לכולם, אבל אי אפשר שאנחנו ננהל את החוק ברמלה כחוק ערטילאי

דוד אולשבנג:  יש חוק, ומי שעשה פשעים, בין אם זה פשעים לאומניים, בין אם זה פשעים פליליים, מי ששבר חלונות, מי ששבר מזגנים, מי שמאיים שוב ושוב ושוב, למרות צו איסור יצירת קשר, ולמרות שהמשטרה מעודכנת בכל הפרטים, חייב לתת את העונש

צביקה פוגל: תודה רבה דוד

צביקה פוגל:  ראיתי מקודם את שי גליק נכנס, הוא פה? כן

שי גליק: לפני כמה חודשים היה אונס לאומני מאוד קשה בגדרה

שי גליק:  מי שזוכר, פועל בניין שעקב אחרי זה, הגיע לשם גם השר, ואמר ראש העיר – אין לנו ניידות

שי גליק:  פניתי אז לשר ולראש העיר להוסיף ניידות, כי אין ניידות

שי גליק:  כמו שאמרו, ברמלה יש ארבע, לא הוסיפו עוד היום

שי גליק:  כל זמן שלא יהיה עוד ניידות ועוד שוטרים, אפשר לעשות פה אלפי דיונים

שי גליק:  במקום זה, להביא שוטרים לרמלה

שי גליק:  או להביא חדשים, או מצידי לווסת, אני לא יודע מה, אבל אין כוח אדם

שי גליק:  אני נמצא שם ברחובות גם כן, ואין כוח אדם

שי גליק:  אפשר להאשים את המשטרה כמה שרוצים, אבל אין עדיין בינה מלאכותית שמחליפה שוטרים

שי גליק:  ברגע שיהיה, אולי זה גם יפתור את הבעיה

צביקה פוגל: תודה רבה שי

צביקה פוגל:  יש איזה קירבה בין שי לנעם?      

שי גליק: אנחנו נבדוק אחרי הדיון ונקווה שנמצא

צביקה פוגל: אתם שניכם גליקים

צביקה פוגל:  משטרת ישראל, אלא אם כן לפרקליטות יש משהו לפני זה

שרון גל: היי, אני שרון משעל מפרקליטות מחוז מרכז

שרון גל:  אנחנו אחראיים גם על רמלה, לוד, והאמת על הרבה מאוד ערים מעורבות וגם ערי המשולש – קלנסואה, כפר קאסם, כל זה גם אצלנו

שרון גל:  מה שאני מצטרפת מאוד, לעניין של חיזוק משטרת ישראל, כיוון שגם אנחנו אומנם בתת תקינה, אבל הדבר העיקרי שאנחנו רואים, זה תת תקינה במשטרה בצורה מאוד דרמטית

שרון גל:  אם ברמלה יש שניים-שלושה חוקרים שעובדים על כל התיקים האלה, אי אפשר לצפות מהם שיחקרו כמו שצריך

שרון גל:  וכשלא חוקרים כמו שצריך, גם אין אפשרות להגיש כתב אישום אחר כך, ואנחנו רואים את זה כל הזמן

שרון גל:  זאת אומרת, יש שם שוטרים שעובדים סביב השעון, עם המון מוטיבציה, אבל יש גבול

שרון גל:  כאילו כמה הם יכולים לעשות?      

צביקה פוגל: את יכולה להגיד לי, לא בנתונים, כי אני מניח שאין לך אותם כרגע, אבל אולי בתחושה, מה היחס בין כמות האירועים שיש לבין בסופו של דבר הגשת תיקי תביעה/ אשמה על מישהו?      

שרון גל: חברה מהמשטרה, יש להם את כל הנתונים, כי בסופו של דבר אנחנו מקבלים רק את מה שמגיע אלינו

שרון גל:  זאת אומרת, אנחנו לא יודעים כמה אירועים יש לעומת כמה תיקים מגיעים אלינו

שרון גל:  אני יכולה לומר, שמגיעים אלינו בסך הכל, אני לא יודעת להגיד ברמלה, אבל בפרקליטות מחוז מרכז נפתחים בשנה יותר מ-4000 תיקים, זה בכל המחוז

שרון גל:  הם מעורבים מאוד, זאת אומרת יש פה שוד, הצתות, עבירות מין כמובן, עבירות נשק בכמויות מאוד גדולות

שרון גל:       בשנה האחרונה, אני חושבת שעבירות נשק היוו בערך 25% מהתיקים

שרון גל:  זה המון

שרון גל:  אנחנו מגישים הרבה מאוד כתבי אישום על סחר בנשק, על החזקות נשק, על נשיאת נשק ועל אירועי ירי, הרבה מאוד, אבל לא מספיק

שרון גל:  אני אומר בכנות, לא מספיק, כיוון שגם החקירות לא יכולים להביא באמת את כל החקירות שצריך

שרון גל:  הרף הראייתי לא יכול לרדת בגלל שאנחנו במצב חירום, ואנחנו מבינים שאנחנו במצב חירום, גם אנחנו מרגישים את זה

שרון גל:  אבל בסוף יש רף ראייתי של סיכוי סביר להרשעה, וזה אין לנו ברירה אחרת

צביקה פוגל: עכשיו אני אקח אותך למקום הפחות נעים, והרשעות כמה יש?      

שרון גל: רוב התיקים מסתיימים בהרשעות

צביקה פוגל: כן?      

דוד אולשבנג: אני רק אגיד שבשומר חומות, על 180 אירועים יש שלושה כתבי אישום בלבד

שרון גל: לא, קודם כל בשומר חומות הוגשו במחוז מרכז יותר מ-70 תיקים, אז מוזר לי

שרון גל:  אני לא יודעת רמלה, שומר חומות זה היה אירוע לא רק ברמלה, בלוד היו יותר אירועים, באזור כפר קאסם היו יותר אירועים

שרון גל:  אבל מה שעוד חשוב לומר מעבר לעניין של באמת להגביר את הסיירים ברמלה, את כוח הבילוש, את החוקרים

שרון גל:  החוקרים אצלנו אנחנו ממש רואים את זה בצורה קריטית

שרון גל:  יש שני חוקרים ברמלה שאנחנו עובדים איתם כל הזמן על עשרות תיקים

שרון גל:  הם לא יכולים שני חוקרים, כמה שהם מקסימים וקואופרטיבים, לעבוד בצורה רצינית כדי שתיק פרקליטות, צריך גם לזכור, זה לא תיקים של מישהו אמר משהו למישהו ועל זה מגישים כתב אישום

שרון גל:  זה תיקים מאוד מורכבים

שרון גל:  צריך חוקרים רציניים, ומעבר לזה צריך להגביר לדעתי גם את מעבדות מז"פ שלא עומדות בעומס

שרון גל:  יש לנו הרבה מאוד תיקי נשק שנשלחים למעבדת נשק, ולא מצליחים להגיע לבדוק אותם, כיוון שיש כל כך מעט בודקים במעבדת נשק, וגם אם הם עובדים סביב השעון הם לא יגיעו לכל הנשק שנתפס, ואני אגיד שהמשטרה עושה הרבה מאוד פעילות לתפוס נשק, יש לנו המון תיקי נשק

שרון גל:      אנחנו ניסינו להגביר את האכיפה בסחר בנשק, ולכן גם כשתופסים טלפון של אדם ופורקים ורואים שיש סחר בנשק באמצעות וואטטסאפים, אנחנו מגישים גם על זה כתבי אישום בהרבה מקרים כשאנחנו מצליחים להגיע לראיות

שרון גל:  הדברים האלה דורשים כוח אדם במשטרה

שרון גל:  גם בחקירות, גם במעבדות

שרון גל:  גם המעבדות של DNA הן בכוח מאוד מאוד קטן

שרון גל:  תחשבו ש-DNA זה גם בתיקי אונס, גם בתיקי פשיעה חמורה של אלימות, וגם בתיקי נשק, ט"א

שרון גל:  כל המעבדות לא מצליחות לעמוד בעומס, וגם כשאומרים לנו אנחנו נתעדף, יש גבול לכמה מתעדפים

שרון גל:  אז אפשר בתחנה לתעדף שני תיקים בחודש, זה כלום

שרון גל:  זה לא מספיק

שרון גל:  הם צריכים הרבה יותר כוח אדם, אני חושבת שזה פתרון חשוב

צבי ידידיה סוכות: כמה בערך יש תיקים כאלה שמחכים למעבדה של נשק?      

שרון גל: הרבה מאוד

צבי ידידיה סוכות: בערך?      

שרון גל: אני לא יודעת, יש לך נתונים זיו? זה ארצי

שרון גל:  תראה אני שוב אומרת, התיקים אלינו מגיעים כשכבר יש תשובות מהמעבדה

צבי ידידיה סוכות: אתם מלווים אבל תיקים

שרון גל: אנחנו מלווים תיקים כשכבר יש משהו

שרון גל:  כאילו בוא נגיד המשטרה הגיעה לחיפוש, תפסו נשק, היו חמישה אנשים בבית, אוקיי? תפסו נשק במגירה

שרון גל:  כדי שנוכל לדעת למי שייך הנשק, אני חייבת משהו מעבר לזה

צבי ידידיה סוכות: כן, כן, הבנתי

צבי ידידיה סוכות:  לכן שאלתי כמה כאלה יש בערך

שרון גל: אז אנחנו בשלב הזה, המשטרה עוד לא מדברת איתנו אם אין להם משהו מעבר להביא לנו

שרון גל:  מגיעים אלינו לליווי כשיש איזושהי ראיה באמת לעצור בן אדם ספציפי

צביקה פוגל: תודה רבה שרון

צביקה פוגל:  ניצב משנה זיו שגיב

נצ"מ זיו שגיב: אדוני ברשותך אני אבקש מקצין אח"מ של מרחב שפלה להתחיל, ואני אתייחס אחר כך ברמה הארצית

צביקה פוגל: ניצב איתן הבמה שלך

צבי ידידיה סוכות: אני רוצה לחדד משהו שעלה כאן מקודם, כי זה משהו שאני גם התרשמתי בסיור שלי ברמלה

צבי ידידיה סוכות:  יש תחושה שיש מדיניות של המשטרה, כביכול יהודי שמסתובב במקומות מסוימים זה סוג של פרובוקציה

צבי ידידיה סוכות:  אני יכול להגיד לך שיש מקומות, שטחים שערבים השתלטו עליהם, לצורך העניין הם שמו בהם דברים לא חוקיים, ומגיע בן אדם ומסתובב שם, אז הנטייה הראשונה של השוטר – מה בכלל עשית שם? שזה משהו שאני אשמח לשמוע פה הדגשה, אם זה נכון אז למה, אבל אם זה לא נכון אז אשמח לשמוע הדגשה של הדבר הזה

צבי ידידיה סוכות:  תודה

סנ"צ איתן עמר: בסדר גמור

סנ"צ איתן עמר:  ראשית, קודם כל עם תחושה סובייקטיבית של אדם אי אפשר להתווכח

צבי ידידיה סוכות: לא, זה משהו ששוטרים אומרים

לימור סון הר-מלך: זה אמירות

סנ"צ איתן עמר: אתה מדבר על אזרחים או על שוטרים?      

צבי ידידיה סוכות: לא, שוטרים

לימור סון הר-מלך: שוטרים שאומרים לאזרחים – אם היית פה אז זה פרובוקציה

סנ"צ איתן עמר: אז אם זה נאמר, האמרה לא במקום

סנ"צ איתן עמר:  שוטר בלי משוא פנים אמור לתת שירות לאזרחים בצורה שווה, שוויונית, מכובדת ואסרטיבית אם צריך, וגם נעימה מאידך

סנ"צ איתן עמר:  אין דיסוננס בין הדברים

צבי ידידיה סוכות: אני אחדד את זה טיפה, כי באמת אנחנו כולנו מכירים את זה, שבסוף באמת זה שיהודי מסתובב בחצר מסוימת, זה באמת יגרום לזה שהשכנים שגרים שם לא אוהבים יהודים ולכן הם יעשו באלגן

צבי ידידיה סוכות:  אני כן מבקש שזה יהיה מאוד ברור, שזה גם יחלחל למטה, ששוטרים לא יבואו ויגידו אחר כך מה עשית שם

צבי ידידיה סוכות:  זכותו ללכת, זה שטח ציבורי

סנ"צ איתן עמר: אם זה נאמר, הדברים האלה יעברו למפקד התחנה ואני מאמין שזה לא ייאמר אפילו, גם אם חושבים או לא חושבים, זה לא אמור להיאמר

סנ"צ איתן עמר:  מסכים איתך במאת האחוזים

סנ"צ איתן עמר:  כמה דברים, קודם כל, לעניין מה שחברתי מהפרקליטות דיברה בנושא של האמל"ח

סנ"צ איתן עמר:       סיכויי העבריין להיתפס, אנחנו קוראים לזה אדוני יו"ר הוועדה, זאת אומרת מסך כל העצורים כמה מהם הוגשו כתבי אישום בתחום האמל"ח במרחב שפלה, האחוז עומד על 47%

סנ"צ איתן עמר:  זאת אומרת, על כל עצור שני שיש בו ראיות, מוגש כתב אישום היום בפרקליטות בתחום האמל"ח

סנ"צ איתן עמר:       הטיפול באירועי הירי – אני רוצה לגעת בכמה פרמטרים

סנ"צ איתן עמר:  גם באירועי הירי וגם באירועי החתונות

צביקה פוגל: אני רוצה רגע לשאול שאלה ספציפית

צביקה פוגל:  אנחנו חוקקנו חוק מאוד חשוב שאמור לעזור לכם בנושא הנשק

סנ"צ איתן עמר: נכון, שרפ"ק יש לו סמכות להיכנס לחצרים

צביקה פוגל: מפקד תחנה או רק פקד רשאי לתת

סנ"צ איתן עמר: נכון, משתמשים עם זה בהחלט

צביקה פוגל: משתמשים? יש תוצאות?      

סנ"צ איתן עמר: בהחלט

צביקה פוגל: תודה

סנ"צ איתן עמר: משתמשים בזה, בהחלט

סנ"צ איתן עמר:  בלוד לפחות שלוש-ארבע פעמים אני הייתי עד אישית, כי גם הגעתי לחיפוש, אז משתמשים בזה בהחלט

סנ"צ איתן עמר:  גם על המצלמות באותו מרחב

סנ"צ איתן עמר:  אז זה מאוד מאוד עוזר דרך אגב, מאוד

סנ"צ איתן עמר:       לעניין הירי

סנ"צ איתן עמר:  אדוני יו"ר הוועדה, כל אירוע ירי שבו יש זירת ירי

סנ"צ איתן עמר:  זאת אומרת יכול להיות אירוע 100, שמדווחים על אירוע ירי, וניידות באות ומתחילות לסרוק ואין זירת ירי

סנ"צ איתן עמר:  מה זה מבחינתנו זירת ירי? זירת ירי זה מקום שבאנו, ראינו רכב נפגע חלילה, רכוש נפגע חלילה, או אדם נפגע חלילה, שזה להבדיל מזירת ירי, או שבאנו לזירה ומצאנו בה אוסף של תרמילים כאלה ואחרים

סנ"צ איתן עמר:  האירוע הזה מקבל טיפול מלא כאילו זירה הרבה יותר חמורה, למרות שהיא חמורה

סנ"צ איתן עמר:  יוצא צוות זית

סנ"צ איתן עמר:  זית זה אנשים שבאים לבחור מצלמות במרחב הציבורי

סנ"צ איתן עמר:  יוצא חוקר זירה לאירוע, וכמובן רכזי המודיעין באותו תא שטח, לדעת מי המוביל או מי אותו עבריין שירה

סנ"צ איתן עמר:  הרבה יותר קשה, שרון תקני אותי אם אני טועה, להגיש כתבי אישום בתיקי ירי, זה בדרך כלל אנשים מכסים את עצמם ויורים באוויר, אז קשה להגיש שם כתבי אישום

סנ"צ איתן עמר:       לעניין חתונות – יש במשטרה מודל ירי בחתונות

צבי ידידיה סוכות: שאלו גם על מחסומים מקודם

סנ"צ איתן עמר: אם יספיק לי הזמן אני אגע גם בזה

סנ"צ איתן עמר:  ירי בחתונות – אני 31 שנה בארגון, אני זוכר תקופות של לפני 15-20 שנה, שכל חתונה במגזר הייתה מלווה בירי

סנ"צ איתן עמר:  היום זה עומד על 0 במרחב שפלה

סנ"צ איתן עמר:  0 ירי

סנ"צ איתן עמר:  זיקוק הוא לא ירי, אני מדבר בספקטרום הראייתי שלנו

סנ"צ איתן עמר:  0 אירועים

סנ"צ איתן עמר:  יש מודל, אנחנו בהערכות מצב, במיוחד בעונת החתונות אדוני היו"ר, מביאים את אב המשפחה, מביאים את החתן והכלה אלינו לתחנת המשטרה ומזהירים אותם, במידה ויהיה אירוע ירי בחתונה, כוח מגיע ומפזר את החתונה

סנ"צ איתן עמר:  היו מקומות ברמה הארצית שגם עצרו, לדאבוני או שלא לדאבוני, עצרו את החתן והכלה במהלך החתונה

סנ"צ איתן עמר:       לעניין מדיניות ראש העיר, אני לא יכול להיכנס כן להקים את החתונה או להקים את החתונה, ברגע שיש עבירה פלילית המשטרה מגיעה

סנ"צ איתן עמר:  לא אוכפים משהו שלא קשור למשטרה, זה חשוב שתביני

צביקה פוגל: אני חייב רגע לחזור אחורה

צביקה פוגל:  נוהל חתונות, זה נוהל ארצי או מחוזי?      

סנ"צ איתן עמר: הוא התחיל במחוז מרכז, לדעתי הוא מפותח ברמה הארצית היום כבר

צביקה פוגל: זיו, אתה יודע להגיד לי אם זה עבר לרמה הארצית?      

נצ"מ זיו שגיב: זו שיטת פעולה שנהוגה במשטרה, אין על זה נוהל, אבל בהחלט מפקדי תחנות בכל רחבי הארץ נוהגים ביוזמה הזאת

נצ"מ זיו שגיב:  זה לא מעוגן באיזשהו נוהל או חוק, אבל זה כן חלק מהסמכות שלנו לסכל ולמנוע על פי פקודת המשטרה פעילות פלילית

צביקה פוגל: תודה

צביקה פוגל:  בבקשה איתן

צביקה פוגל:  בואו נזדרז, כי הזמן מתקצר לנו

סנ"צ איתן עמר: כן, כן, בהחלט אדוני, שתי נקודות אחרונות

סנ"צ איתן עמר:  רמלה ולוד, תכף ייגע בזה חברי באירועי כמות הירי, בחצי שנה האחרונה למעלה מ-90% מכמויות הירי אדוני הן באיזשהם פוליגונים מסוימים, באיזשהם מתחמים מסוימים מבלי לעשות לזה זום אין, ולא צריך להרחיב בנקודת הזמן הזאת, שיצרו מספר משפחות או מספר חמולות באותו רגע נתון לתקופה לא מבוטלת

סנ"צ איתן עמר:  ואגב הטיפול המשטרתי, מפקדה משימתית ברמה ובלוד, מפברואר 2023 עד לפני חודש, מפקדה משימתית שלקחה משימה, היו בה אותם פוליגונים

אביטל רייכנר: הם שכנים שלנו, כן? אנחנו גרים, זה אנחנו בתוך המתחמים האלה שאתה מדבר בעצם

אביטל רייכנר:  אנחנו כאילו גרים, המשפחות שפה

סנ"צ איתן עמר: כמות האירועים אצלכם היא נמוכה יחסית למקומות אחרים

סנ"צ איתן עמר:  נמוכה מאוד

אביטל רייכנר: למה אתה מתכוון מקומות אחרים?      

הראל שהם: להרצליה זה נמוך? לרמת השרון זה נמוך?      

סנ"צ איתן עמר: לא, לא, לא

סנ"צ איתן עמר:  לעומת פוליגון אחר בתוך רמלה

אביטל רייכנר: לא, נדבר על ג'ואריש, נדבר על כפרים ספציפיים

אביטל רייכנר:  יש לנו את ג'ואריש, ויש את השכונה שלנו

אביטל רייכנר:  אנחנו מדברים על עגש

אביטל רייכנר:  אז אני אומרת, אנחנו חווים את המציאות הזו כשהם עושים קרבות ירי

סנ"צ איתן עמר: אני לא אומר שלא

סנ"צ איתן עמר:  אני רק אומר, כמותית, סטטיסטית, כמות האירועים בתוך רמלה

סנ"צ איתן עמר:  בוא נאמר לצורך העניין היו 150 אירועי ירי בשנה, למעלה מ-100 היו לא אצלכם בזירה

דוד אולשבנג: אני ברשותך רוצה לומר, שבהרבה מקרים, ואני זוכר עכשיו פה ארבעה מקרים שבהם הגיעה ניידת משטרה למקום ואמרה אין כלום, אין לי פה שום דבר

דוד אולשבנג:  הגיע השכן והוא מצא את הכלים

דוד אולשבנג:  והניידות חזרו אחרי זה בחזרה

דוד אולשבנג:  אני זוכר ארבעה מקרים עכשיו

דוד אולשבנג:  גם כשהשוטרים מגיעים לזירה, והוא אמר, רק אם יש זירה נפתחת

צביקה פוגל: דוד, בואו ניתן גם למשטרה להתייחס

צביקה פוגל:  הם לא פה על תקן של מתגוננים, הם על תקן של כאלה שמסבירים לנו מה עוד אפשר לעשות

צביקה פוגל:  בבקשה איתן

סנ"צ איתן עמר: אז הדבר האחרון לנקודה שהועלתה כדי גם לעמוד במסגרת הזמנים, הסוגייה של מחסומים

סנ"צ איתן עמר:  אז כן עושים מחסומים, אבל המחסומים הם בנקודות מסוימות לפרקי זמן, כדי לשמור פעם אחת על האיזון בין מרקם החיים בתוך כלל האוכלוסייה, לבין כן לעשות

סנ"צ איתן עמר:  וכן אדוני עושים המון המון חיפושים ברכבים, ותופסים המון כלי נשק, ותכף אתה תראה תוצאות של החשיפה כי אותם יסקור חברי פה מימין, ולהבין שהמשטרה בתוך החוויה, הפרקליטות בתוך החוויה, מבינים, הגדרה של היעדים המשטרתיים הם באותו תחום לאותם נושאי התעניינות שמעניינים אותנו מאוד מאוד מאוד, וגם לנו מאוד מאוד חשוב לתת את הטיפול הכי טוב בנקודת הזמן הזאת עם מה שיש לנו

צביקה פוגל: אמרה עורכת הדין שרון מהפרקליטות לפני כמה דקות, שאם היה לכם יותר אנשים הייתם מגישים יותר, או חוקרים יותר

צביקה פוגל:  אתה מרגיש צורך או חוסר בתחום הזה?      

סנ"צ איתן עמר: כן אדוני

צביקה פוגל: אתה יכול להגיד לי מה למשל? חוקרים?      

סנ"צ איתן עמר: בכלל יש בעיית כוח אדם כרגע במשטרה, בחוקרים, בסיירים, סתם מתקשר אזרח ואמורה להגיע ניידת, אז עושים איזשהו תיעדופים במקום להיות יותר חזק ויותר חסון, ולתת יותר בנקודות הקצה, וזה שיש ארבעה ניידות ברמלה שזה נכון לניידות סיור, אבל ברמלה יש גם ניידות תנועה, וניידות בילוש, וניידות של שיטור עירוני שהן גם חלק מהנדבך, אבל פחות נוגעות בהארדקור של העשייה אל מול האירועים החמורים האלה

צביקה פוגל: תודה איתן

צביקה פוגל:  ניצב משנה זיו, בבקשה

נצ"מ זיו שגיב: בוקר טוב

נצ"מ זיו שגיב:  אני אתייחס בהתחלה קצת לנתונים כמו שהתבקשתי, ואני רק רוצה לציין שמבחינת נתונים אז המשטרה פתוחה, הנתונים האלה מפורסמים, וכל מי שפונה למשטרה יכול לקבל את הנתונים האלה

נצ"מ זיו שגיב:       הנתונים שיש לי לגבי ערים מעורבות, אני אתייחס לעכו, רמלה, לוד וירושלים

נצ"מ זיו שגיב:  אז נתחיל עם רמלה כי דיברנו עד עכשיו על העיר רמלה

נצ"מ זיו שגיב:  בשנה שעברה נפתחו בעיר רמלה 79 תיקי אמל"ח ו-70 תיקים על אירועי ירי

נצ"מ זיו שגיב:  סך הכל 150 תיקים

נצ"מ זיו שגיב:  הבחנה בין אירוע ירי, שזה אירוע תגובה בדרך כלל, לבין אירוע אמל"ח, זה שאנחנו באמל"ח רוצים לחשוף, וככל שנפתחים יותר תיקי אמל"ח, אז אני מרוצה שתפסנו יותר כלי נשק

צביקה פוגל: היה לכם אירועים שיזומים על ידכם?      

נצ"מ זיו שגיב: כן, כשאני תופס נשק, נפתח תיק אמל"ח, ואני רוצה לבדוק כמה שיותר תיקי נשק, ואני רוצה לצמצם כמה שאפשר את אירועי הירי כשנפתחים תיקים

נצ"מ זיו שגיב:  אז אם שנה שעברה נפתחו בכל השנה 79 תיקים אמל"ח, אז השנה נפתחו מתחילת השנה ועד סוף חודש אוגוסט, 89

נצ"מ זיו שגיב:  זאת אומרת, כבר יש פה עלייה בכמות תיקי אמל"ח, ואם המגמה הזו תמשיך, אז אנחנו צופים שעד סוף השנה ייפתחו כ-133 תיקים

נצ"מ זיו שגיב:  כלומר, רק ברמלה בלבד

נצ"מ זיו שגיב:  אז אם 79 תיקים שנה שעברה, המגמה כרגע עומדת 133 תיק, שזה עלייה של כמעט 70% בתפיסות

צביקה פוגל: בכל אחד מתיקי אמל"ח שנפתחו, נתפס אמל"ח?      

נצ"מ זיו שגיב: כן, אחרת אין - - -     

צביקה פוגל: אחרת זה לא תיק

נצ"מ זיו שגיב: אני אומר כך, בכל תיק יש אמל"ח

נצ"מ זיו שגיב:  תכף אני אתייחס גם לאיזושהי יוזמה מאוד יפה וייחודית של פרקליטות מחוז מרכז, אני אגיד את זה עכשיו, להגשת כתב אישום גם אם לא נתפס אמל"ח

נצ"מ זיו שגיב:  זאת אומרת, אנחנו ככלל תופסים נשק, מבצעים פעולות חקירה, מגישים כתב אישום

נצ"מ זיו שגיב:  התפתחה יכולת במשטרת ישראל להגיש כתבי אישום גם מבלי לתפוס את הנשק, על סמך סרטונים

נצ"מ זיו שגיב:       ראינו פה סרטון, שאם אני יכול לזהות חשודים על סמך מה שראינו, אני יכול להגיש נגדם כתב אישום גם מבלי לתפוס את הנשק

נצ"מ זיו שגיב:  זה יכול להיות או סרטונים שמתפרסמים ברשתות, או סרטונים ותמונות שאנחנו תופסים במכשירי טלפון וברשתות החברתיות

נצ"מ זיו שגיב:  זו יוזמה יפה של פרקליטות מחוז מרכז ובינתיים זה הולך יפה מאוד

נצ"מ זיו שגיב:       אז דיברנו על אמל"ח ברמלה

נצ"מ זיו שגיב:  אני רוצה לדבר רגע על כתבי אישום

נצ"מ זיו שגיב:  אם נפתחו שנה שעברה 79 תיקי אמל"ח, ב-63 מהם הוגש כתב אישום, שזה מספר גבוה מאוד

נצ"מ זיו שגיב:  ומתחילת השנה, אם אמרנו שנפתחו כ-90 תיקי אמל"ח, הוגשו 34 כתבי אישום, שזה יפה מאוד, מתוך הנחה שבחלק מהתיקים עוד לא התקבלה פורנזיקה, ואני מניחה שזה יביא לעלייה של כתבי האישום

צבי ידידיה סוכות: כמה יש כאלה באמת שתקועים במעבדות?      

נצ"מ זיו שגיב: תכף אני אתייחס אדוני למעבדות

נצ"מ זיו שגיב:  אם אני עכשיו מדבר על עכו, אז בשנה שעברה נפתחו 17 תיקי אמל"ח, ומתחילת השנה רק השנה בעכו נפתחו 16 תיקי אמל"ח

נצ"מ זיו שגיב:  זאת אומרת יש פה מגמה של עלייה בתיקי אמל"ח בעכו

נצ"מ זיו שגיב:  אם אני אדבר על לוד, אז בלוד שנה שעברה נפתחו 53 תיקי אמל"ח, ומתחילת השנה 44

נצ"מ זיו שגיב:  כלומר זה גם מגמה של עלייה, ואני צופה שנגיע ל-66

נצ"מ זיו שגיב:  כלומר, 24% עלייה לעומת שנה שעברה

נצ"מ זיו שגיב:  ירושלים, טוב זו עיר בהיקפים הרבה יותר גדולים, אז שנה שעברה נפתחו 155 תיקי אמל"ח, ומתחילת השנה בירושלים 154 תיקים, כלומר גם המגמה לקראת סוף השנה אנחנו נגיע אני מניח ל-231

נצ"מ זיו שגיב:  זאת אומרת, אפשר לראות לעומת שנה שעברה עלייה משמעותית מאוד בתפיסה של תיקי אמל"ח

נצ"מ זיו שגיב:       אני רוצה להתייחס בשתי מילים לנושא של פעילות מודיעין ופיצוחי סוכן מה שאנחנו קוראים

נצ"מ זיו שגיב:  מתחילת השנה ועד הבוקר, פוצחו תשעה סוכנים על ידי משטרת ישראל

נצ"מ זיו שגיב:  כלומר, מידי חודש לפחות סוכן אחד, כל סוכן כזה, אתמול למשל בירושלים פוצח סוכן שבזכותו קנינו 41 כלי נשק מעבריינים והעמדנו אותם לדין

נצ"מ זיו שגיב:  כלומר, נתפסו אתמול 41 בפעילות מאוד מורכבת של ימ"ר ירושלים

צביקה פוגל: אתה מדבר על קינדר?      

נצ"מ זיו שגיב: כן

נצ"מ זיו שגיב:  הבוקר בפעילות של ימ"ר תל אביב, גם חשיפה של סוכן עם 36 חשודים

נצ"מ זיו שגיב:  סך הכל פעילות מאוד אינטנסיבית של המודיעין להפעיל סוכנים, וזה פעילות מורכבת מאוד

נצ"מ זיו שגיב:  כך לדוגמה, דיברנו על ירושלים במספרים גדולים, אז מתחילת השנה שלושה סוכנים פוצחו רק בירושלים, מתוך התשעה ברמה הארצית

נצ"מ זיו שגיב:       אני רוצה מילה על הנושא של הסיכולים

נצ"מ זיו שגיב:  אנחנו מבינים שנכון נפתחים תיקים, נכון יש אירועים, אבל אנחנו מנסים לסכל, והמדיניות של ראש אגף החקירות והמודיעין הוא לתת משקל עודף לסיכול ולמניעה

נצ"מ זיו שגיב:  אז רק בחודש אוגוסט בלבד אנחנו מדברים על 11 סיכולים, שישה מתוכם במגזר

נצ"מ זיו שגיב:  סיכול זה אומר שאנחנו תופסים חוליה עם נשק בדרך לביצוע, או ירי או חיסול או רצח

נצ"מ זיו שגיב:  הברחות כלי נשק לארץ – רק בחודש אוגוסט שלושה סיכולים של הברחות אמל"ח מירדן, נתפסו כ-50 אקדחים ומטעני חבלה

צבי ידידיה סוכות: שזה באחריות שלכם או צה"ל?     

נצ"מ זיו שגיב: זה משטרת ישראל בשיתוף פעולה, יש לנו דסק משותף עם הצבא ועם גופי ביטחון נוספים, אנחנו מסכלים הברחות של כלי נשק, בעיקר בגבול עם ירדן היום

צבי ידידיה סוכות: מה החוסרים שם?      

צביקה פוגל: אתה לא יכול לדעת

צבי ידידיה סוכות: לא, כי הייתה כתבה שרק 15% תופסים

צביקה פוגל: זה הולך ועולה

צבי ידידיה סוכות: מה היה עוזר לכם כדי להצליח שם יותר?      

צביקה פוגל: אבל זה לא רק שלהם צבי

צביקה פוגל:  הוא לא יכול להגיד לך

יאיר מתוק: היום יש דיונים במל"ל בנושא הזה, אני פשוט לא רוצה להתייחס לזה בפומבי

צביקה פוגל: לא, לא, בואו נעצור את זה כאן

צביקה פוגל:  יש עבודה משותפת של צה"ל, שב"כ, מל"ל, משטרת ישראל, לנושא הזה

צביקה פוגל:  נעשית שם עבודה טובה

צביקה פוגל:  פירצה לאורך שנים, ייקח זמן לסגור אותה

צביקה פוגל:  אני לא רגוע, אני אף פעם לא רגוע

צביקה פוגל:  בבקשה, זיו נשאר לנו שתי דקות

נצ"מ זיו שגיב: במהלך חודש אוגוסט כמו שמידי חודש מבוצע בהתאם למדיניות המפכ"ל, היה מבצע לתפיסת אמל"ח ב-16 לאוגוסט

נצ"מ זיו שגיב:  נערכו ברחבי הארץ 176 חיפושים ונתפסו 85 עצורים וכלי נשק

נצ"מ זיו שגיב:  זה מספר מכובד

נצ"מ זיו שגיב:  סך הכל מתחילת השנה אנחנו מדברים על 60 סיכולים, 23 כתבי אישום, 122 עצורים, ו-1758 פריטי אמל"ח, לעומת שנה שעברה זה עלייה של 20%

צביקה פוגל: איפה?      

נצ"מ זיו שגיב: ברמה הארצית

נצ"מ זיו שגיב:  מתחילת השנה 1758 פריטי אמל"ח

צבי ידידיה סוכות: יש לכם הערכות כמה כלי נשק לא חוקיים יש?      

לימור סון הר-מלך: כמה מסתובבים?      

נצ"מ זיו שגיב: אין לי הערכות כאלה

צבי ידידיה סוכות: איזשהו אומדן באזור? כי בעבר היו פה דיונים שמישהו אמר 400 אלף

לימור סון הר-מלך: כמה? עשרות אלפים? מאות אלפים? כמה?      

נצ"מ זיו שגיב: זה כמו לנחש את המספרים בלוטו

נצ"מ זיו שגיב:  כל מספר שאני אזרוק אני לא יכול לעמוד מאחוריו, לכן אין לזה ערך

אביטל רייכנר: פשוט בשומר החומות 2 אנחנו באמת חוששים מהעניין הזה

לימור סון הר-מלך: לא, לא, לא

לימור סון הר-מלך:  זה לא רציני

לימור סון הר-מלך:  זו תשובה לא רצינית

צביקה פוגל: זו תשובה רצינית מאוד, הוא לא ייתן לך

צביקה פוגל:  מי שיודע וצריך לדעת יודע, פה זה לא ייאמר וטוב שלא ייאמר

צביקה פוגל:  קדימה, בבקשה

נצ"מ זיו שגיב: אני רוצה להמשיך אדוני במסגרת הזמן שהקצבת לי

נצ"מ זיו שגיב:  מבצע מסלול ירוק זה מבצע שהחל בחודש אפריל השנה, במסגרתו הוגדרו 365 יעדי אדם, שהם ההארדקור של העבריינים שעוסקים בפשיעה האלימה, מתוכם 64 נעצרו, הוגש נגדם כתב אישום, עם בקשות מעצר עד תום ההליכים

צביקה פוגל: זה המשך של התוכנית של מסלול בטוח משנים קודמות

נצ"מ זיו שגיב: נכון, רק היא צומצמה בהיקפה

נצ"מ זיו שגיב:  מתחילת השנה אנחנו תפסנו למעלה ממיליארד שקל בכסף במסגרת פעילות כנגד העבריינות, נגד פשיעה

נצ"מ זיו שגיב:  אני רוצה בהחלט לציין את תיקוני החקיקה שעוסקים בסד"כ ובפרוטקשן, וכמובן בסמכות של קצין משטרה בדרגת רפ"ק, לאפשר כניסה לחצרים ותפיסת אמל"ח ומצלמות

נצ"מ זיו שגיב:       דוגמה לתפיסת אמל"ח אתמול בעיר טייבה, אומנם זו לא עיר מעורבת, אבל אתמול בטייבה בפעילות של התחנה, בגן ילדים, נתפסו שני רובי קלצ', רובי קרלו, רובה M4 קומנדו, רובה ציד, מאות כדורים, ונעצרה הגננת ושני ילדיה

צביקה פוגל: אני מקווה שחברת הכנסת לימור לא צודקת וזה לא הפך להיות צעצועים עבור הילדים

לימור סון הר-מלך: כשעאידה הייתה פה הייתה אומרת אולי שלקחו להם את הצעצועים זה לא בסדר

נצ"מ זיו שגיב: לעומת שנה קודמת, אז נתפסו כ-2000 כלי נשק וחיקויי נשק, אז השנה אנחנו מדברים כבר סך הכל על 3380 כלי נשק

נצ"מ זיו שגיב:  עכשיו נשאלנו מה עוד אפשר לעשות

נצ"מ זיו שגיב:  אז דובר על חוסר כוח אדם, אני מסכים עם הנושא של חוסר כוח אדם, אבל הוא משפיע על כל שרשרת הערך

נצ"מ זיו שגיב:  זה לא רק עוד ניידות סיור, זה צריך עוד ניידות סיור שמביאות תפוקות לחוקרים, צריך עוד חוקרים, צריך עוד שוטרים במז"פ, במעבדות מז"פ, אנחנו צריכים עוד רכזי מודיעין, עוד אנשי דסק

נצ"מ זיו שגיב:  זאת אומרת, יש עומס על כל שרשרת הערך

נצ"מ זיו שגיב:       בשביל להצליח, אנחנו צריכים שילוב ושיתוף פעולה טוב של המודיעין, של הסייבר, של המז"פ ושל החקירות

נצ"מ זיו שגיב:  וכמו שחברי הכנסת יודעים, נלקחו מהמשטרה כלים טכנולוגיים שהם חשובים מאוד בלחימה במאבק בפשיעה החמורה

טלי גוטליב: איזה כלים נלקחו מהמשטרה?      

צביקה פוגל: חברת הכנסת טלי גוטליב

טלי גוטליב: אין בעיה, תבקשו מאיתנו שניתן לכם סמכות, ניתן לכם סמכות

טלי גוטליב:  לא לקחנו לכם שום כלי

צביקה פוגל: חברת הכנסת טלי גוטליב, עוד לא נכנסת, את רוצה כבר לצאת? דיי נו

צביקה פוגל:  את מפריעה לי באמצע הדיון

טלי גוטליב: סליחה, אבל זה משהו קריטי פה

טלי גוטליב:  חשבתי שהמשטרה אמרה לנו שהם לא ידעו על סגולות הפגסוס

טלי גוטליב:  זה מה שאמרתם בוועדת חוקה

צביקה פוגל: חברת הכנסת טלי גוטליב, את רוצה שאני אוציא אותך עוד לפני שהספקת להתיישב?      

טלי גוטליב: אפשר להוציא אותי

צביקה פוגל: לא, אני לא רוצה, אז בואי ניתן - - -     

טלי גוטליב: אבל אתה שומע פה אמירה שהיא אמירה לא נכונה

טלי גוטליב:  צביקה, באמת

צביקה פוגל: אני שומע אמירה, ואני אתייחס לאמירה הזאת כמו שאני רוצה, לא את תגידי לי איך להתייחס אליה

צביקה פוגל:  בבקשה זיו, אני מקווה שלא יפריעו לך, נשארה לך פחות מדקה

נצ"מ זיו שגיב: אני כבר מסיים

נצ"מ זיו שגיב:  דובר על עומס במעבדות מז"פ

נצ"מ זיו שגיב:  אז אכן, הנושא של הפורנזיקה הוא מאוד משמעותי בפיענוח של פשיעה חמורה, ואכן יש עומס על מעבדות, ט"א, DNA ונשק

נצ"מ זיו שגיב:  בהקשר הזה, אני רוצה גם להגיד שהמשקל של הראיה הפורנזית הולך ויורד

נצ"מ זיו שגיב:  גם לגבי הנושא של DNA, זאת אומרת אם אני תופס נשק ויש עליו DNA זה לא בהכרח מוביל לכתב אישום לצערי

נצ"מ זיו שגיב:       מילה על הנושא של הזיקוקים – אין היום איסור בחוק להפעיל זיקוקים

נצ"מ זיו שגיב:  אני אומר את זה לצערי, אנחנו מבינים את המשמעויות ואת הפחד ואת היראה שנוצרת בציבור עקב הפעלת הזיקוקים, אבל אנחנו מכירים גם בחגים, גם בשמחות של היהודים, גם בשמחות של הערבים, על הפעלת הזיקוקים

נצ"מ זיו שגיב:  אין איסור ייבוא לארץ, ואין איסור של הפעלה

נצ"מ זיו שגיב:  כמובן שאותם זיקוקים כשהם נורים בכינון ישיר לעבר שוטרים או אזרחים, אז זה ממש סכנת נפשות

נצ"מ זיו שגיב:       ומשפט אחרון לגבי הצעה שעלתה פה, ואנחנו בהחלט תומכים בה

נצ"מ זיו שגיב:  היום בשביל לעצור רכב ולבצע בו חיפוש, אנחנו צריכים יסוד סביר לחשד, ואנחנו בהחלט חושבים שכלי שיכול להיות, אני לא אוהב להשתמש במילה שובר שוויון, כי אין פה שוויון בין שוטרים לעבריינים, אבל כלי מנצח במאבק בפשיעה, ומתן סמכות לעכב ולחפש רכב גם מבלי שיהיה יס"ל

נצ"מ זיו שגיב:  וזה בהחלט יכול להקשות על העבריינים לשנע כלי נשק, לצאת החוצה ולבצע ירי

נצ"מ זיו שגיב:  עד כאן אדוני, תודה

טלי גוטליב: אגב לגבי היסוד סביר לחשד, לוותר על היס"ל בעניין הזה, זה פתרון מעולה

טלי גוטליב:  אומנם זה מאוד מאוד מורכב בחיתוך של זכויות אדם

טלי גוטליב:  זה רעיון מצוין, הבעיה היא, בסופו של דבר זה ישמש, סליחה על הבוטות – זה ישמש כנגד אזרחים רגילים, ואני לא מוכנה להגביר בעניין הזה שיטור, כי מפגש שוטר-אזרח חייב לדייק זכויות אדם

טלי גוטליב:  ובגלל שאנחנו לא יכולים לאבחן אוכלוסייה כזאת ואחרת זה מאוד מאוד מורכב

טלי גוטליב:  הרעיון הוא רעיון נכון מאוד, רק שהפסיקה הרחיבה בצורה בלתי רגילה את הדרישת יס"ל בטרם חיפוש, על כל האזהרות, על כל הנגזרות של זה בפסיקה

צביקה פוגל: השאלה היא האם נוכל למצוא כן איזושהי דרך לחוקק משהו שכן יאפשר לעשות

טלי גוטליב: אני אגיד לך מה, צריך לדייק את זה בעיניי כעורכת דין, לא כח"כית

טלי גוטליב:  בגלל שזכויות אדם פה באמת צריכות להיות שמורות מכל משמר

טלי גוטליב:  אחד, צריך לדייק את זה

טלי גוטליב:  שזה יכשיר מציאת כלי נשק, זה לא יכשיר לדוגמה אם מצאת סמים, לא, זה לא מצדיק את החיפוש בלי חשד סביר

טלי גוטליב:  זה גם לא מצדיק אם מצאת שם אני לא יודעת מה, דבר כזה, לא

טלי גוטליב:  גם אם מצאת, לא

טלי גוטליב:  אז אם אנחנו ביס"ל, צריך יהיה לדייק את זה, שהעיכוב הוא למטרת חיפוש כלי נשק

טלי גוטליב:  זאת אומרת שאם מצאת דברים אחרים, איתם לא נתקדם כי זו פגיעה קשה מידי

טלי גוטליב:  לטעמי זה גם לא יעבור את פסיקת בית המשפט העליון חקיקה כזאת

צביקה פוגל: מילות סיכום? חברת הכנסת לימור סון הר מלך

לימור סון הר-מלך: שני דברים

לימור סון הר-מלך:  דבר ראשון, אני שמעתי את הנתונים וזה באמת, א', משמח לשמוע שיש קצת התייחסות יותר רצינית לנושא הזה של הנשקים, ההפקרות הזאת שנמצאת שם במגזר שמאוד מאוד ברור מי אוחז בנשקים

לימור סון הר-מלך:  תמיד זה מדהים אותי, הרי אם היה יהודי בכל רחבי מדינת ישראל שהיה מחזיק נשק לא חוקי, לא היה עובר שעה וכבר הוא היה עצור, והנשק היה נלקח ממנו

לימור סון הר-מלך:  אבל עוד פעם, יש פה, איך דיברו על האפליה של האכיפה, אז אנחנו ממש רואים את זה גם בנושא הזה

לימור סון הר-מלך:       אני קצת קשה לי

לימור סון הר-מלך:  אני מאוד התעקשתי על המספרים, כי אם הנתונים מראים שיש אלפים של טיפול בנשקים כאלה, ואנחנו יודעים שמדובר בעשרות אלפים או מאות אלפים, אז זה קצת מגוחך

לימור סון הר-מלך:  זה אומר שיש עוד דרך, וחייבים לראות איך אנחנו מתקנים את הדבר הזה

לימור סון הר-מלך:  בנוסף לזה, לא שמעתי תשובה על ההתייחסות גם שנשאלה פה, גם על ידי וגם על ידי יו"ר הוועדה, על הנושא של הכניסה של השב"כ לתוך התמונה

לימור סון הר-מלך:  אני לא יודעת אם אתם נמנעים מזה

טלי גוטליב: זה לא בסמכותם, זה בסמכות הממשלה

לימור סון הר-מלך: אני רוצה לשמוע את עמדתכם

לימור סון הר-מלך:  האם זה יכול לעזור לכם? זה יכול לעזור לכם אם תקבלו מידע כזה או אחר? זה יכול לסייע בעדכם? זה יכול לתת לכם עוד כלים כדי לאכוף?      

נצ"מ זיו שגיב: אני אגיד במשפט מבלי להרחיב, כי זה באמת נושא רק לדיון בפני עצמו

נצ"מ זיו שגיב:  יש מחיר לכניסת השב"כ לחקירות משטרה, ואני לא בטוח שאנחנו רוצים שהשב"כ יחליף את המשטרה בחקירות

נצ"מ זיו שגיב:  יש בהחלט שיתופי פעולה של משטרת ישראל עם השב"כ בתיקים מאוד מאוד ספציפיים, באירועים מאוד מאוד ספציפיים

צביקה פוגל: זיו תודה רבה על התשובה

צביקה פוגל:  חברת הכנסת לימור, אני יכול להבטיח לך שכבר קיימתי יותר מדיון אחד חסוי בעניין הזה, ובארבע עיניים אני אספר לך מה קורה

צביקה פוגל:  מילות סיכום, דקה טלי בבקשה, אני רוצה לשחרר את עובדי הכנסת

טלי גוטליב: מאה אחוז, אני רק עושה את זה קצר, כי זה כמה דברים

טלי גוטליב:  אחד, באשר לפגסוס אני חייבת לומר

טלי גוטליב:  אתם צריכים להבין משהו, אם אתם רוצים כלים, ויסמונסקי היה פעם בוועדה, הגיע פה עם תת ניצב ניר, ואמר אנחנו רוצים תנו לנו סמכויות

טלי גוטליב:  משטרת ישראל לא יכולה לקחת סמכות שאין לה, כי היא רוצה למצות אכיפת חוק

טלי גוטליב:  אתם רוצים, צריך לדון בזה עד כמה וכו', אני רק רציתי להבהיר לך למה התרגזתי

טלי גוטליב:  טוב, אני אדם רגוז, אבל כדי שתבין שבוועדת חוקה משטרת ישראל אמרה שהיא לא ידעה על סגולות הפגסוס, עד - - - היא לא ידעה, והפרקליטות אמרה שהמשטרה לא אמרה לה

טלי גוטליב:  האמירות האלה, איך אני אגיד לך, פחות מרשימות אותי

טלי גוטליב:       באשר לפשיעה ברמלה, ובפשיעה בחברה הערבית

טלי גוטליב:  אני סבורה, ואני אומרת את זה באמת, אין לי טענה למשטרה, כי אתם עושים את מה שאתם יכולים, אתם לא יכולים לעשות מה שאתם לא יכולים

טלי גוטליב:  אם לא יספרו לכם על פרוטקשן, לא תצליחו

טלי גוטליב:  אם לא נצליח לקבל מקורות, לא נצליח

טלי גוטליב:  אנחנו יודעים איך מפענחים פשיעה, בגלל שאין שיתוף פעולה, ברמה שאין כבוד לאכיפת החוק, זה יושב על דברים הרבה יותר עמוקים

טלי גוטליב:  בושה של היחס שלהם לשוטרים, סליחה

טלי גוטליב:  בושה של היחס שלהם כשאתם כבר מנהלים חקירות

טלי גוטליב:  אנחנו מכירים את זה

טלי גוטליב:  מי שפליליסט או נגע בתחום הזה, יודע

טלי גוטליב:  לכן אין לי פה בכלל טענה למשטרה

טלי גוטליב:  כשלעצמי אני חייבת לומר לך, כשאני שמעתי שמשטרת ישראל הלכה לפרקליט המדינה ואמרה לו שיש הדלפות של מידע מפרקליטים לארגוני פשע, אני חשבתי שתוך רגע יעצרו אותם

טלי גוטליב:  שלחתי תלונה לנציב על הפרקליטים, אמרתי משטרת ישראל מביאה מידע, ואתם לא עושים כלום? זה עוד בחקירה, כן? ארבעה חודשים זה כבר בחקירה

טלי גוטליב:       לכן לסיום אני אומר, החלטה של מעורבות השב"כ זו לא החלטת המשטרה

טלי גוטליב:  חוק השב"כ קובע, שהוא סר למרות הממשלה, אין צורך פה בחקיקה

טלי גוטליב:  מי שמתווה מדיניות של השב"כ זאת הממשלה

טלי גוטליב:  אני רק חברת כנסת, ולכן עם אלה אני לא סביב שולחן הממשלה

טלי גוטליב:  הממשלה צריכה להבין שזה צו שעה ממש

טלי גוטליב:  כי זה כמו טרור

טלי גוטליב:  זה השתתת טרור בתוך מדינת ישראל, לא מעניין אותי, תקראו לזה פלילי, זה רק פלילי

טלי גוטליב:  זה לא פלילי, זה טרור, זאת השתתת טרור כאן בתוך מסדרונות מדינת ישראל

טלי גוטליב:  ולכן, בגלל שזה טרור, אני בטח לא צריכה שיתערבו לכם בחקירות

טלי גוטליב:  אתם מיומנים בחקירות, אנחנו לא צריכים ללמד אחד את השני

טלי גוטליב:  ולכן אני חושבת שהשב"כ בעניין הזה, יש לו כלים, שנינו יודעים, אני לא אגיד כאן בקול רם איזה כלים, בפשיטא של פשיטא להגיע לפה, לאדם, למידע

טלי גוטליב:  אין ברירה, צריך לערב את השב"כ, ואני פה פונה לממשלה בעניין הזה, להפעיל את שיקול הדעת ולעשות שימוש בחוק השב"כ ולקבוע ולהרחיב סמכות, ולהתוות מדיניות בעניין

צביקה פוגל: תודה רבה על הדברים החכמים והחשובים שאמרת, באמת

טלי גוטליב: אני מתה עליך מה אני אעשה? אתם יודעים איזה תותח האיש הזה? אתם לא מבינים, יש חברי כנסת שאין דברים כאלה

טלי גוטליב:  באמת, עשייה ציבורית שאי אפשר לתפוס, אדם אמיץ

טלי גוטליב:  הם יודעים את פעולת החילוץ שעשית? אתם לא יודעים מי זה הבן אדם הזה, שתדעו

טלי גוטליב:  הוא סתם מתעצבן עליי שהוא מוציא אותי, הוא לא היה מוציא אותי באמת

צבי ידידיה סוכות: טוב, שמענו כאן את הדברים הבאמת קשים של התושבים

צבי ידידיה סוכות:  אני חושב שהדיון הזה, אני לא יוצא ממנו מספיק רגוע

צבי ידידיה סוכות:  הטיפול בירי באמת יש עלייה, וזה דבר שהוא גדול, באמת כל הכבוד למשטרה על העניין הזה

צבי ידידיה סוכות:  אבל בשני הנושאים האחרים פה אני לא מספיק רגוע בעניין הזה

צבי ידידיה סוכות:  אחד, זה הנושא של הטיפול בתלונות

צבי ידידיה סוכות:  ההקלטה שהיא השמיעה כאן, שאומרים לה שהיטלר יהפוך אותך לסבון ויעשו ממך סבון, ושאחרי יומיים נסגרת תלונה, כשהיא יודעת לפחות מי האנשים שאמרו לה את זה, זה משהו שהוא לא מקובל

צבי ידידיה סוכות:       הדבר השני הוא המחסומים

צבי ידידיה סוכות:  מחסומים, אמרת מקודם שכן יש הרבה מחסומים ברמלה שנשים

צבי ידידיה סוכות:  אני יכול להגיד לך שמה שאומרים כאן התושבים, גם מה שאני שומע מהם, שזה מעבר לתפיסת כלי הנשק ולמה שדיברתם על להוריד את היס"ל

צבי ידידיה סוכות:  הדבר הזה הוא חשוב לתחושת הביטחון, בטח בזמנים מתוחים, בטח בזמנים של מבצעים צבאיים, או ברמדאן או דברים כאלה

צבי ידידיה סוכות:  כשיש מתיחות באזור, הנוכחות של המשטרה, הנוכחות של המחסומים, היא קריטית גם לתחושת הביטחון וגם לביטחון עצמו

צבי ידידיה סוכות:  כי גם אתה יודע שבסוף העבריינים, כשיש מחסום, גם אם הוא יודע שאין לך תמיד את הסמכות להפוך לו את האוטו, הוא הרי לא יודע אם יש לך מידע עליו או לא, והסיכוי שהוא יימנע לנסוע עם הנשק בכביש הוא גבוה וכו', אז זה שני דברים שאני חושב שהם חשובים מאוד, ואני אשמח שהם יעברו הלאה

צבי ידידיה סוכות:       שוב, תודה רבה למשטרה, לתושבים, ליו"ר הוועדה על הדיון החשוב הזה

צביקה פוגל: תודה רבה לכל מי שהגיע לכאן

צביקה פוגל:  אני אומר כמה משפטים לסיכום

טלי גוטליב: רגע, אני יכולה לענות משהו רק לצבי? שנאמר לנו בוועדת חוקה ברשותכם, זה מתכתב עם עבירות ביטוי

טלי גוטליב:  עבירות ביטוי, עבירות מילוליות של איומים מהסוג הזה, שמתכתבים עם חופש הביטוי, עד כמה חופש הביטוי, עד לאיפה אפשר למתוח אותו, בעיניי האיומים ברורים כסלע, ולא על כל דבר צריך לכבס לעבירת ביטוי

טלי גוטליב:  יש נוהל יועץ משפטי, לצערי הרב של הממשלה, שמסכל את עבודת המשטרה בהיבט הזה, שקובע שבעבירות ביטוי לא תיפתח חקירה, אלא באישור היועצת המשפטית לממשלה, שזו בעיה בפני עצמה

צבי ידידיה סוכות: זו לא רק עבירת ביטוי, זו אישה שיום לפני כן עשו לה פוגרום על הבית

טלי גוטליב: אתה לא צריך לשכנע אותי, אני אומרת כל הזמן דרבנן לא גובר על דאורייתא

טלי גוטליב:  הוראת החוק קובעת ברורות, שאם נודע למשטרה על ביצוע עבירה, היא תפתח בחקירה

טלי גוטליב:  אז לא יכול להיות שתהיה לי הנחייה שתגבר על הוראות החוק

טלי גוטליב:  רק תדעו, על זה נאמר בחוקה

צביקה פוגל: אני מאוד מודה לכולם, על מי שהגיע לפה לדיון החשוב הזה

צביקה פוגל:  אני בניגוד לחלק מהדברים שנאמרו פה, אני חושב שאנחנו דווקא בכיוונים טובים

צביקה פוגל:  אני חושב שהרוח של השר כן מפעמת, אני חושב שהמשטרה מבצעת עבודה ראויה

צביקה פוגל:  אני מכיר את המגבלות, אני מכיר את המצוקה של כוח האדם והאמצעים, ואני רואה את השיפור שחל מול שנים קודמות, גם בעבודה וגם בהישגים, אז אני לא רוצה להגיד שאני רגוע, אבל אני בהחלט רואה כיוון טוב

צביקה פוגל:  ואני יודע שאם נדע להוסיף את אותם אחוזים שחסרים כדי להגיע להישגים יותר טובים, אז אנחנו גם נגיע אליהם, כי יש פה אנשים טובים

צביקה פוגל:  ואני אומר לכל מי שמקשיב לי, במשטרת ישראל, אני מעורב שם מאז שנבחרתי הרבה יותר, ואני אומר לכם, יש לנו שוטרים וקצינים מעולים, שבאמת מעניין אותם לעשות את העבודה כמו שצריך, רק צריך לתת להם את הכלים וצריך לתת להם את הגיבוי, ואני מקווה שנדע לעשות את זה

צביקה פוגל:       כמה ההערות למה שנאמר פה

צביקה פוגל:  ראשית, אני מאוד מאוכזב מזה שהעירייה לא מצאה לנכון לשלוח לפה נציג

צביקה פוגל:  גם אם זה רק בשביל לשמוע, למרות שאפשר גם לראות אותנו בשידור חי בערוץ הכנסת

צביקה פוגל:  אנחנו נפעל בתקופה הקרובה לחיזוק המשטרה בסדר עדיפויות

צביקה פוגל:  כלומר, אני אבקש מהשר, או אמליץ לשר, ללכת לכיוון שבו לפי גודל העיר והאתגרים והאיומים שיש באותה עיר, כך תיבנה התחנה, ולא רק על פי איזשהו תקן של תחנה ביישוב כפרי, או תחנה ביישוב עירוני, אלא להתאים את התחנה לגודל המציאותי שהיא צריכה להתמודד עם אתגרים

צביקה פוגל:       אנחנו נראה איך אפשר לכפות דרך שרי הממשלה, על העירייה כן לקיים את כל הנושא של בדיקת ומניעת השתלטות על שטחים, מה שנקרא בנייה בלתי חוקית

צביקה פוגל:  עלתה פה נקודה חשובה על ידי אביטל – תקציב חוסן מאוד חשוב

צביקה פוגל:  אני התעסקתי בזה לא מעט בשנים האחרונות

צביקה פוגל:  ההערה של חברת הכנסת טלי גוטליב היא מאוד חשובה, כי המעבר מפלילי ללאומני, מה שהיא קוראת טרור, הוא קל מידי היום, ואנחנו חייבים לתת על זה את הדעת, ועל זה אני מתמקד בניסיון שלי לרתום את השב"כ לתוך העניין

צביקה פוגל:       אני אמליץ פעם נוספת למשרד לביטחון פנים, על כל הנושא של עיר בטוחה, להציף יותר את הנושא של מצלמות והתאורה, ולקחת את נוהל החתונות ולראות שהוא הופך להיות משהו ארצי ומשהו נכון לעשות אותו

צביקה פוגל:  אנחנו גם נמצא את הדרך איך לחוקק, או להתקין איזושהי תקנה על כל הנושא של זיקוקים, ולהכניס אותם לארסנל הנשק, או האיומים האחרים, כדי לתת לזה מענה כמו שצריך, ואני ארתום את חברת הכנסת טלי גוטליב לחקיקה על היס"ל הזה, נראה איך מקדמים את העניין הזה

צביקה פוגל:       אנחנו מאחרים בסיכום, ואני מונע מעובדי הכנסת להגיע לאירוע שלהם, אז תודה רבה לכולכם, ניפגש בשמחות

צביקה פוגל:  עובדי הכנסת משוחררים